
(संस्कृत श्लोक) 


ज्वाला दीवी 


ज्वाला पर्वत संस्थितां त्रिनयनां पीठत्रयाधिष्ठितां, 

ज्चलाडम्बर भूषितां सुवदनां नित्यामदृश्यां जनैः। 
षट्‌-चक्राम्बुज-मध्यगां वरगदाम्भोजाभयान विभ्रतीम्‌, 

चिदरूपां सकलार्थ दीपनकरीं ज्वालामुखी नौम्यहम्‌।। 
संसारार्णवतारिणी रविशशि कोटि प्रभां सुप्रभा, 
पापात्‌ निवारिणी हरिहर ब्रह्मादिभिः संस्तुताम्‌। 

' दारिद्रयस्य विनाशिनीं सुकृतिनां जाडयंहरन्ती, 
भूरामज्ञानान्धमतेः कवित्वजननीं ज्वालामुखी नौम्यहम्‌। । 
नानाकार विशेष सौख्यजननीं देहान्तरैः संस्थिताम्‌। 
बालामध्यम वृद्धरूपरमणीं श्री सुंदरीम वैष्णवीं, 
स्त्री रूपेन जगद्विमोहनकरीं ज्वालामुखी नौम्यहम्‌।। 
ज्वालामुखि महाज्वाले ज्चालापिंगललोचने। 
ज्वालातेजे महातेजे ज्वालामुखि नमोस्तुते। । 
नमो भगवति ज्चाले कालि त्रिपुर सुंदरी। 
सर्वबीज पालयत्रि ज्वालामुखि नमोस्तुते।। 
आकाशे चण्डिका देवी पाताले भुवनेश्वरी। 
मर्त्यलोके जया देवी पायात्रिपुर सुंदरी।। 

कि वोर्ध्वतः कि परितोन्वऽधरता ज्जातेति, निर्णेतुमशक्य रूपा। 

जाज्वल्य मानऽविरंत दधातु ज्वालामुखी, मुख्यतमा विभूतिम्‌। । 

श्लूकन हुंद काँशुर अर्थ 
-पी-एन-कौल 'सायिल' 


ही जालामुखी! चु छख जाला" नाव पर्बतस 
प्यठ आसन थाँरी। चेन्द्रमु, सिर्ययि तु बेयि ऑग्न रूपी 
छखुय चुय त्रिनेत्र धॉरी। सतो, रजू, गुणी पीठस प्यठ 
छख चु शूबायमान आसान । प्रदीप्त, अग्नीशिखा गॅहनव 
पुरिथ स्वंदर मुखी च गाह त्रावान। आम मनशन हुंदि 
बापथ चु न बोजनु यिनु वाजुन्य ही दीवी क्याह प्रजलान। 
दिहिक्यन शन चॅक्रन मंज बाग बिहिथ चु ही दीवी 
नॉपान प्रवु त्रावान। गद्दा तु स्रेष्ठ पम्पोश दाँरिथ चैतन्य 
रूपा छख चु कामनायि पूर्ण करान। ही माँज जाला 
मुखी वॉत्यनुय चे .म्योनुय गुल्य गॅन्डिथ पादि प्रणाम | 
करोर बद्यन सिरी चॅन्द्रमन हुंदि तीज वाजुन्य काँचाह 
छख चु तीजुवान। छख चु संसार सोदरस अथ पनुनि 
माता अपोर तारान। पाप शाप न्यवॉरिथ छख कुलि 
जगतस आतंक चु म्वकलावान। ब्रह्मा, विष्ण, महीश तु 
त्रिकूटी दीवताह छी चाँन्य अस्तुती करान। पनुन्यन 
बॅखुत्यन हुंज दरिद्रता, ही माता छख चु पॉन्य पानय 
हरान। मूर्खन तय मुडन बेयि अग्यानियन छख ज्ञान तु 
ब्वद चु दिवान। मूर्खता कॉसिथ छिहख ज्ञान प्रकाशा 
हावान बैयि छिहख केवी बनावान। ही मॉज जालामुखी 
वॉत्यनुय चे म्योनुय गुल्य गँडिथ पादि प्रणाम। महिशास्वर 

MT कक 
ति मोरथन सॉना तसुंज ह्यय दिवताहन कौरुथ व्वधार। 
ब्यौन ब्यौन रूपन मंज रूजिथ छख दिवान सम्पदा तु 
स्वख बिस्ययार। कन्या, किशोर अवस्थायि बैयि जवाँनी 
तु वृद्ध अवस्थायन सारितुय अंदर। मॉज छख चु आसुवुन्य 
विष्णु रूपा, व्यापक स्वरूपावली बैयि स्वंदर। स्त्री रूपु 
किन्य द्रसतिस जगतस मूहित करन वाजुन्य जालामुखी । 
ही माँज जाला मुखी वाँत्यनय चै म्योनुय गुल्य गँडिथ 
पादि प्रणाम। तीज अँग्न शिखा स्वरूपा जाला दीवी 
छख लेदर्‌य नैथुर धारान अमी सब छख चु जाला माता 
प्रचंड सौस महान तीज धारान। ही मॉज जाला वॉत्यनुय 
चै म्योनुय गुल्य गँडिथ पादि प्रणाम। ही मॉज जाला 
. भगवॉँती.चुय छख महाकॉली तु चुय त्रिपोर स्वंदरी। बेयि 
छख चु पालान प्यतरान मॉजी जगि हुंद्य जीव सॉरी। चेय 
सॉन्य पालना करन वाजनि माजि वॉतिन म्योन गुल्य 
गँडिथ प्रणाम। ही माता च॒य छख आसुवुन्य आकारास 
प्यठ चंडिका दीवी। पाताल लूकस मंज भवणीश्वरी तु 
पृथ्वी प्यठ चुय जया दीवी। ही त्रिपोर स्वंदरी! कंर्‌यजि 
पान त्रैशावुन्य लूकन रक्षा चुय! ही मॉज जाला मुखी हैर्‌य 
बोन्य तु प्रथ अंद छख चुय आसुवुन्य दिप्तिमान। चोन 
रूप छु येम्युक न च्यंतनुय सम्भव छु आसान। प्रथ विज्ञि 
छख प्रचंड सोस रूप चुय मॉज धारन करान। चुय छख 
स्रेष्ठ विभूती, ऐश्वंरी धारन करान रोज़ान। ही मॉज जाला 
दीवी, कल्यान कारिनी वॉत्यनुय म्योन पादि प्रणाम । 

खुवुच जाल म्वख तु ओंद पोख 


पोंपर॒चव क्वंगु वार॒यव प्यठ़ शन तु ऑठन मीलन 
हंदिस फॉसलस प्यठ छु ल्वदवि प्यठ॒ खव॒गामस ताम 
वॅस्तर वनुक अख मशहूर तु तवाँरीखी कूही सिलूसिल। 
युस यूवगव यूगव प्यठ॒ परम पवित्र तपोवन रूदमुत छु। 
सास बद्यव रेशव मुन्ययव त संतव छि अति तप सांद्यमृत्य। 
सानि ललेश्वरी भगवती ति छि अती बाहन वॅरययन 
तपस्या केरमुच तु ज्ञान फल प्रोवमुत। वननु छु यिवान जि 
ललदेदि हृद्य गुरु महाराज संत सुदेशवर दीवन ति छु अती 
तप सोदमुत। सॉन्य महा यूगी जीवन सॉबन ति छि ऑथ्य 
अलाकस मंज तप करनुच जाय चाँरमच तु ल्वदुव्य गामस 
मंज पनुन आश्रम कॉयिम कोरमुत। ऑथ्य ल्वटुव्य गामस 
मंज छु अख सर मूजूद यथ संध्या सर नाव छु। वेदिक 
यूवगुकि कनिवि शिव मंदरक्य खंडर छि अथ नागस मंज 
बुनि ति इस्ताठु। अथ नागस ह्योर पहन छि बाळस प्यठ 
कनि अख प्रॉन्य ग्वफा। यथ न ऑन्थुय छु कुनि बनु 
यिवान। अति ति ऑस्य साद, संत फकीर, दर्वेश रोज़ान तु 
दयि नाव स्वरान। ऊतर ऊतरय ओस सानी फिकरि मंज़ 
थदि पायि कलंदर 'लस्‌ साँब' अथ रवफि मंज यादि ख्वदा 
करान तु तप सादान। 

वॅसतर वनकिस दक्षिणी सिलसिलस मंज छै अख 
मर्गि हन तु तपॉरी छु अख ल्वकुट सर ति यथ रुड् सर 
वनान छि। तवॉरीखी अँहमियँच हुंद यि सर छु बुछुन 
लायक। यि छु हढ रौस खूबसूरत। 
सार 7 

अँज्यकिस पोंपर कसबस छु प्रोन नाव पदम पोर तु 

ललेश्वरी हुंदिस नावस प्यठ ओस अथ पद्मान पोर' नाव 
प्योमुत। तिक्याजि ललेश्वरी ओस वाँर्‌यव्युक नाव 
पद्मानवॅती। अमि नावुच ग्वाही छे सँहजानन्द 'नुन्द रेशनिस 
यथ श्रुकिस मंज टाकार द्रंढय गछान : 

तस पदमान पोरचि लले 

तमि गले अमऱ्यथ पिव 

स्व सॉन्य तु दीदार ल्वले 

त्युथुय मे वर दितम दिव 
कॅसतुर वनकिस दामनस तल कनी छु खुवुक गाम बॅसिथ। 
अतयुक पवित्र नाग यथ नेक नाग” वनान छि, छु स्यठा 
. मशहूर। यिम ति यात्री जाला मातायि हुंदिस मंदरस मंज 
दर्शनचि यछायि किन्य यिवान छि, तिम छि सॉरी ग्वड॒ 
“नेक नागस” मंज श्रान करान तु आनन्द प्रावान। अथ नागस 
छि जु हिस॒। अख प्वरुषन तु ब्याख महलायन बापथ। याई 
बलुहन छस प्वखतु बनॉविथ, यि नाग छु सड़कि लरि। 
- दिवयि दोहे छु ऑतिथुय मॉल लगान तु बाजर सजावनु 
यिवान। सोरुय दोब्य दाथुर तु हैरिम मर्गि हन ति छि ` 
यात्रियव सुत्य त्रॅपिथ आसान। यि छु अपॉर्यमि अलाकुक 
अख खास मॉल तु अलाकॉयी तु यि दिवय छै खास 
माननु यिवान। यि मॉल छु हफतस खंडस रोजान। नॅव्य 
बादाम छि सब्ज ग्वलवसान तु बजि खोबुन्य चेर्‌ तु व्यत 
लॉव्य छि डेरव डेरव कुनुन्य थॉव्यमुत्य आसान। शाहरि 
श्रीनगर तु बाकय सऱ्यव तु कसबव प्यठ छि कस्म 
कुस्मुक्य सामानु ह्यथ दुकानदार तु छापरि वॉल्य ओत 
वातान। श्रद्धावान छि दूरि दूरि प्यठ ओत वातान। 

ह्योर मंदरस ताम खसनस छै बॅड कनिव हेर। यथ ३. 
365 पाँव्य छि। हरि छु शूबुवुन त लूबुवुन मंदर। ब्रोंठ ओस 
अति अख चंदन कुल तु केह यारि ति। चंदन कलि तु यारि 
हुंद निशानय रूद नु अमापोज अख ब्रमज त तुळुकुल छु 
बुनि मूजूद। बाल थोंगिस प्यठ आसन सब छु यि मंदर दूरि 
टूरि प्यठु बोजनु यिवान। लुख छि मनुचि बावनायि मंदरस 
मंज पूजा अर्चना करान तु मनुक मुराद प्रावान। यि कनिव 
प्वखतु हेर छि मंदरस सान ऑक्य जाला बँखुत्य डाक्टर 
बाल कृष्ण जियन तॉमीर करनॉवमुच। दपान डाक्टर बाळकृष्ण 
स्वर्गी ऑस्य रियासतु जम्मू कश्मीरकिस ऑकिस साँबिक्‌ 
प्राइम मिनिस्टर श्री हरी कृष्ण कौलुन्य बरादर। 

येत्युक तवॉरीखी इन्द्राज छु हावान जि चंड तु मंड 
द्वयव खतरनाक दुतव ऑस्य दिवताहन हुंदिस खजॉन्यची 
“कबीरस' निशि अख खरब स्वन सुंज॒ म्वहर लूट निमुच तु 
आसख वॅसतुर वनकिस व्वतर्‌ तर्फस मंज वाका अंकिस 
ग्वफि मंज दबाँविथ थविमुचु। दिवताह गॅयि सख परेशान तु 
द्वखी। तिमव कॅर महादीवस दिल फुटिथ प्रार्थना त जॉरी। 
तिमव - बोजुनॉव महादीवस तिहंज लूटनुच तु द्वख दिनुच 
सॉरय शेछ। महादीवस आव यिमन प्यठ आर तु द्या 
कॉरनख। तॅम्य कॅर शक्ती मातायि यिमन दीवताहन हुँजि 
सहायतायि बापथ प्रेरणा तु आज्ञा ति दिचुनस। अढ़ शक्ती 
मातायि दोर महा जाला मुखी हुंद रफ तु दुत मॉरिथ 
दिवनोवुन दीवताहन खजान वापस । पतु बीठ मॉज जाला 
प्रसन्न च्यथ सपदिथ अँथ्य पॅहॉडी हंदिस अथ्य अलाकस 
मंज पनन्य क्रीडा करुनि तु सॉरी त्रिकूटी दीवताह गॅयि अति 
प्रकट तु कॅरख महा शक्ती जाला मातायि हंज अस्तुती। 
RRR PT वव््व््कनलत््लनन 

अमी किन्प बन्यव यि जाला मंदर अख स्यदु पीठ। ग्वड॒ 
ग्वड़ ऑस्य अथ गामस खरब गामय वनान त वक्तु 
सोरनस सुती बन्यव यि खुव॒। ऑमिस महाशक्ती जाला 
मातायि हुंद जन्म॒ द्यनुक यि बोड त्योहार छु प्रथ वँर्‌ययि 
हार जूनुपॅछ च्वदश दोह ज्वाला चतुर्दशी या हार च्वदाह 
नाव येछि तु पेछि मनावनु यिवान। खुवु गामस अन्द्य पॅख्य 
गाम छि तवॉरीखी हॅस्ययतु स्यठा ओसूदहाल तु श्वहरत 
याफतु। मिसालि पॉठ्य क्वल क्षत्र, पोंपर, लल्‌ त्राग, व्यथु 
बल, चंदुहोर, बालुहोम, ज्यवन, ख्वनुमुह, वुयन, ल्वडुव्‌, 
शार तु वहाब खार बेतरि छि चॅरी पहन नखु। खुवुचन 
खुर॒पतजन प्यठ आँस्य यात्री खुर त्रावान तु ओस रचर 
प्रावनुक अख शर्त माननु यिवान। र 
अम्य जरखीज अलाकन येति हँर्‌यश्वर ग्वफा, 
बालादीवी हुंद मंदर, व्वमा दीवी मंदर तु मश्हूर गंधक नाग, 
ज्यवनुक मंदर, ख्वनुमुहुक मंदर तु नाग, संध्यासर, नेक 
नाग, रुद्र सर, जालाजी हुंद मंदर, जीवन साँबुन आश्रम तु 
खवचि खुर पतजि तु चरि बोनि, तॅकियय वहाब खार, 
शारच रख पनुनि ख्वनि मंज रॅछ। तति कॅरन केंचन 
शाखसियचन हुंज ति निशानदिही। आम जेवि मंज छि 
जुवन सॉबुन -- ग्वसॉन्य नार ल्वदवि मूजूद। योर चॅलिथ 
यिनस ताम ओस गोपी नाथ पुजाँर्‌य अति दून्य दजुवुन्य 
थवान। हुर्य औकदौह (फागनु गट॒पछ) आस अति हर 
वॅश्ययि दिवय हिश लगान। मंडली आस चलान - यथ 
मंज़ महात्मा गाशा जी (गाशि बब) अमरनाथ कौल, जानकी 
नाथ टपिलू आँस्य खास कंरिथ बाकुय श्रद्धालूहन सृत्य 
भजन कीर्तन करान। मिसाले - स्यदमोल, ललद्यद, जून, 

जीवन सॉब, वहाब खार, न्याम साँब। यिम हँस्ययँच तु 
शखसियॅच रोज़ पनुनि पनुनि.वक्त त पनुनि पनुनि अंदु 
अथ क्वंगु जारस ओँबियाँरी करान त नेशुनावान। यि 
सिलसिल छुनु सोरवुन, ति जन गव अमी अलाक्‌ मंजु 
द्रायि पुष्कर बात्रहाँम्य, तेज रावळ, बशीर अखतर, महाराज 
कृष्ण ख़॒ब (जाला बँखुत्य) युस जन विस्थापनुक्यन वॅऱययन 
माजि जालायि हुंज प्रथ तरीक्‌ तु प्रथ मोकस प्यठ स्मरण 
तु सुमरथ दिवान रूद। तु यिमव॒य मंज ओस ल्व॒दुविकिस 
पं. लाल बटुन साहबजाटु स्वश जगर नाथ भट ति हावुन 
लायक इन्सान दोस तु कॉशरियतुक पौज दावादार युस द्रुस 
अलाकस मंज पनुनि श्वजर तु स्यजर भावुकिन्य ममता 
त॒ मकबूल ओस। फयाज मॉल्य सुंद फयाज नेचुव। माजि 
. ओसुस .नाव पोशि कुज तु मालिन्युक नाव ओसुस बॅटर 
द्यद। माल्युन ओसुस गेरि (नूर पोरि) तस ऑस्य मोल मॉज 
स्यठा नेक। लूकन ऑस्य अलुजान पलुजान तु तिथिय 
आँसिस बॉय ति। बँदर ति आस प्रथ कॉन्सि अथु रोट 
करान। अथु ओसुस वोथ। हाजथ ऑस प्रथ कॉन्सि कड़ान। 
यिहुंडुय संतान ओस स्व जगर नाथ ओस द्रुस अलाकुक्यन, 
हमसायन हुंद तफदार तु मददगार। ऑशनावन रुशनावन 
हंद रचर कांछन वोल। अदु सु कुस कऱ्यज्यन युस नु 
तॅमिस पनुन रफीक त शफीक व्यंदान ओस। दरगाहन, 
मंदरन तु अस्तानन ओस वछि वाँलिन्जि मॉली इमदाद 
करान। सुबहॉय आदि प्रभातन ओस सु संध्या सरस मंज 
श्रान करान पतु शिव शांकर सुंद ध्यान करान तु बार बार 
जीवन साबनिस आश्रमस प्यठ वातान तु खुव गॅछिथ जाला 


मातायि हुंदिस दबीरस मंज हॉज़िरी दिवान। यिमन सारिनुय 

कनत तत क क या क त NS DS RE 
हंजि कृपायि तु सारिनुय हुंजि आँही किन्य कौर तॅम्य पँज्य 
पॉठ्य यहातु। मगर पनुन्य ` सादगी त्राँवन नु। दीवीदारन 
गछनस सुती ओस सु भजन कीर्तन क्यहो ग्यवुन बोजनुक 
शौकीन। कॅशीरि हुंद मशहूर गुलोकार त नचन वोल स्व» 
गूपीनाथ भट (गुप बचि) ओस यिहुंद गर विजि विजि 
यिवान त हर वॅरययि गॅन्डिती पॉठ्य पनुन मॉली इमदाद 
हाँसिल करान। जगर नाथ ओस माजि जालायि तु मुकॉमी 
अस्तानन हुँद्यन व्वरसन तु दिवयन प्यठ तहर खारान तु 
यिमन अदारन मॉली इमदाद करान। 

माजि जालायि कुन करिमुचन व्यनुचन तु आराधनायन 
या लीलायन हुंज किताब तखलीक करनस पतु येति स्वर 
जगरनाथ जियुन सोरुय परिवार, तिहुन्ज अधींगिनी श्रीमती 
जगतरॉनी, स्वर्गी सुंद बोय श्री द्वारिका नाथ जी गिगू, 
आँशनाव रुशनाव, दोस अहबाब तु हमसॉय रूद्य मै बांद 
बांद करान, तति रूद्य नु पॅज्य श्रद्धावान ति केंह पथ। 
सारिवुय ब्रोंठ रूद मै पॅत्यम्यव वारयाहव वॅरर्‍्‌यव प्यठ 
महाराज कृष्ण खव येम्य सुंद पथ कुन ति जिक्र आव, 
स्यठा बांद बांद करान। मगर प्रथ कांह कॉम छै वक्तस्‌य 
प्यठ अंजाम यिवान, इन्सान कॅर्यतन ड्यठ क्याँह। म्यॉन्य 
बैनि देवा मॉज, वुयनुच शूभावॅती म्यॉन्य ऑही गॅर, म्यॉन्य 
बैनि दाद, तसुंद्य शुर्‌य शम्भू नाथ, भूष्ण लाल तु श्याम 
लाल कौल ति आँस्य मे अमि खाँतर वनान रोज़ान। स्वर्गी 
सुद्य साँथी मरहूम मुहम्मद जबार लोन बेतरि ति आँस्य मै 
अम्युक तॉकीद करान। म्यानि होवर्‌य बायि श्रीमती सरिता 
जी काजी तु रत्नी काजी तु सुती म्यानि बेंजि हुंज ताज 
` न्वश श्रीमती मंजू जी कौल आस मै अमि कामि हुंज 

वगराय करान। तिक्याजि यिम छे त्रेशव॒य खुविचि तु 
ल्वटुविचिय कोरि। पनुन रॅफीक श्री कुलदीप जी जारू तु 
बेयि श्री रूप कृष्ण जी (ज्योती प्रिंटिंग प्रेसक्य प्रोपराईटर) 
ऑस्य मे सख पतय। यिमन द्वशवुनी रॅफीकन छै जाला जी 
इष्ट दीवी त्‌ यिमन छि दिली खॉहिश जि यि किताब गॅछ 
जल तु जल बाजर पेन्य। 

स्वर्गी जगरनाथ भट्ट सुंज मॉज श्रीमती पोशिकुज 
योस स्यठाह गाट्ज, हेमथ वाजेन्य तु माजि दीवी प्यठ 
पँज्य किन्य यछ पछ थावन वाजैन्य आँस, तॅम्यसुंद जिकिर 
छु अमिकिन्य करुन जरूरी तिक्याजि स्वर्गी जगरनाथ भट्ट 
» सुजि येमि रचि कामि हुंज असली प्रेरना छय स्वय। 

स्वर्गी जगरनाथ भट्ट ल्वदुव्य सुद्य असल जाथ 
शुर्य छि अज हद बेताब जि तिम कर॒हन यैमि किताबि हुंदि 
छपायि हंद्य खर्चि खौशी सान बदीश तु करहन पनुनिस 
पिता श्री संद्यन चर्णन अर्पण। युथ जन तिमन अख पितृ 
ऋण नखु वसिहे। बु ति अख हसासु मनुशा, मे प्यव यिमन 
सारिनुय यछायि वाल्यन हंद्यन नेक जजबन हुंद वछि 
वॉलिजि कदर करुन। दय थॅविन यिमन सारिनुय यिछय 
प्रकृथ तु मॉज जाला केऱ्यनुख सतुच तु धर्मच प्रेरणा तु 
दयायि प्यठ रूज्यनुख। 

कितानि मंज छि वुहव खोतु चरि व्यरनेच माजि 
जालायि कुनुय आमच करनु त बालहामिचि बालादीवीर 
पोंपरुचि ललेश्वरी, गेरिचि गौरीश्वरी अलावु बाकृय दीवी 
दीवताहन तु बाकुय बाकुय मोजूहन प्यठ ति केह तखलीक 
ति शॉमिल। 

किताब छे व्वन्य तुहुद्यन अथन मंज। आशा छै तोह्य _ 

र 

रूजिव यिम व्यनॅच तु लीलायि मनुचि भावनायि परान तु 
ग्यवान। मॉज जाला अनि तुहंदि मनुक मुराद अंजाम। 
व्यन्चन तु लीलायन हुंद श्रद्धायि सान गायन करनस मंज़ 
मेलि त्वहि आनन्द। मनुक आनन्द छु सारिव॒य पदाश्रव मंज 
सरस। शर्त छु अथ शारस सनुन तु भेक्ती रस गलि गलि 
चौन। किताब अँनिथ गछन नु ताखन प्यठ थॅविथ गर्दि तु 
कागज केम्यन मंज छु जरूर केंह नेरान। यैमि किताबि हुंद 
मुताल करान करान गछि स्वर्गी जगरनाथ भटस त तसुंदिस 
आत्माहस शान्ती कांछुन। 

यि किताब लीखिथ छु बु ति स्वगीयस पनुन्य 
श्रद्धायि पोश डालि सोजान तु तेहंद्यन लवाहकीनन स्वख 
शान्ती, तरकी तु ओरजुव कांछान। ज चु पद्य छि पेशे 
खॅदमत : 
संध्यासर येछि पनुनि युस तन पान नावी, 
तअ नेक नाग यारबल अदु ध्यान धारी। 
खसी ह्योर त्रेन हतन पांचुहॉँठ पाव्यन, 
महा शक्ती जाला तॅमिस तति पान हावी।। 


छे जाळ म्वखु पान रछिवुन्य लोल भॅक्तयन, 
कल्याण कारिणी करान अनुग्रैह छे भॅक्तयन। 
दया सागर कूपा सागर छे माता, 
तुलान हम खूर दिवान छय तार भेक्तयन।। 

1! ऊ शान्ति शान्ति शान्ति !! 


पृथ्वी नाथ कौल “सायिळ? 

म्यॉन्य यछा 


इन्सान येलि जन्म ह्यवान छु तु पालन प्यतुरावनु 
यिवान छु, तस छु पनुन बब माँज रछान तु छटि बटि 
कॅडिथ बोड वातुनावान। तिम छि पनुन फर्जी असान तु 
गिंदान नख वालान। तिम छि पनुनिस शुरिस रथ बंदान 
बेयि छायन त ग्रायन वुछान। आदु म्यॉन्य पिता श्री पंडित 
जगर नाथ भटन तु म्यानि माता श्रीमती जगतरानी ति थॅवन 
पनुनि पनुनि अंद कांह ति कसर बाकुय सॉन्य परवॅरिश 
करनस मंज। 

म्यॉन्य पिता श्री ऑस्य पनुनि वक्तक्य तु पनअनि 
अलाकक्य अख यजतमंद शहरी। यिम हर हमेशि प्रथ 
ऑकिस पुन वैंदिथ तसुंज बजॉयी तु पापरजॉयी वछि 
वॉलिंजि कांछान ऑस्य। पर तु पान ऑस्य कुनुय जानान। 
तिम ऑस्य जाला भेक्तय तु सुबु शाम ऑस्य अँहुंजुय नाम 
स्मरण करान। पॅज्य इन्सान आसनस सुत्य सुत्य ऑस्य 
तिम ईमान्दार तु पजर्‌क्य क्यहो हिशरक्य दावादार। हमसायन, 
दोस्तन, ऑशनावन रुशनावन क्युत ऑस्य रचर कांछान। 
अदु सॉरी छिख स्वर्ग अनान। हेंद्य, सिख, मुसलमान सॉरी 


ऑस्य तस माय बरान, यजथ करान तु अज छिख जनत 


अनान। तिम छि कथि प्यठ वनान जि कति सु जगरनाथ 
जनती! सु कति बनि...! 

केंचव पनुन्यव रुत कांछन वाल्यव तु पिता श्री 
सुंद्यव जानन वाल्यव यिमन मंज खास कंरिथ सानि कशीरि 
हुंद्य नामावार ऑदीब तु शॉयिर पंडित पृथ्वी नाथ कौल 


मॉज जाला दीवी 


Bp So PN NS जज >> > 
“सायिल' सरस छि, कर मै प्रेरणा जि स्वर्गी जगरनाथ 
जियुन नाव वाँसन जिंदु थावनु खाँतर कर बा कांह रोजुवुन्य 
कामि हना। मै कॅर पनुनिस जिठिस बॉयिस सुत्य कथ तु 
असि कौर मशवर जि माजि जालायि येम्य सुंद सोन मोल 
भेक्तय ओस, सुंदि नावुच लीलायि किताबि हना ह्यमव 
“सायिलळ' सॉबस बनॉविथ तु स्वय छापव पनुनिस लागतस 
प्यठ तु करोन पिता श्री नियिस पौवत्र यादस अर्पण। अदु 
द्रायि तु कॅरे सायिल सॉबस व्यनती त तिमव मोन खोशीसान। 

व्यन्चन त्‌ लीलायन हज सोम्बरन 'मॉज जाला 
दीवी' कॅर साँयिल सॉबन तखलीक त असि छापनाँव त 
कॅर पिता श्री संद्यन चरण कमलन पनुनि श्रद्धायि त मनुचि 
भावनायि अर्पण। आश छम यिम यिम यि किताब परन तु 
ग्यवन तिम प्रावन स्यठा आनन्द त स्वख। मॉज जाला 
अन्यख मनुक मुराद बजा तु द्वख तु संकट कास्यख। परन 
वाँल्य अनन साँनिस पिता श्रीयस ति स्वर्ग। असि बासि 
जि असि ति वॉल्य पितृ ऋण कुनि हदस तान्य नख्‌। 

म्याँन्य माता श्रीमती जगतरानी, म्याँन्य चाचि श्री 
द्वारिकानाथ, म्याँन्य बैनि बॉय मास, प्वफ्‌ तु दोस अहबाब 
यिम म्यॉनिस पिता श्री सुंद्य कदरदान छि, तिहुंद्य मठि मठि 
क्यहो शाबॉशी छै म्यॉनि यथ कामि हनि बराबर सुत्य। . 

बु छुस जनाब सायिल साँबुन' दिली शुकरानु करुन 
पनुन ग्वडअन्युक फज जानान यिमव बेलोस पॉठूय पनुन 
कुमती वक्‍त कॅडिथ यि किताब तखलीक केर त अठ ह्यौक 
सानि दस्य यि रुत कदम तुलुन मुमकिन सपदिथ। यिम 
तखलीक करन परन वाल्यन तु जाला भॅक्तयन दयि नाव 
स्वरनुच प्रेरणा। त माता जाला दीवी हुंज़ श्रद्धायि सान 

स्मरण । 
आँखरस प्यठ छुस बु तिमन सारिनय रुत कांछन 
वाल्यन हुद शुकरिया करुन पनुन फर्ज जानान यिमव कनि 
नत कुनि रंग यथ कामि प्यठ असि रत्य मशवर दित्य या 
यछ बॅर। | 
मॉज जाला कॉसिन काँशर्‌यन दख तु संकट! | 


रमेश कुमार भट 
ल्वदुव, खव कशमीर 

ऊँ श्री गणेशाय नम: 


चानी आशि कोर असि संज 


अनुग्रेह चोनुय छुम बोड राशि, 
चानी आशि कोर असि संज। 
स्यदथा करतम वेघ्नु व्यनाशि।। 
चानी आशि कोर असि संज ।।०॥। 


ऊँ श्री गणेशाय पद्म हस्ताय, 
चानि पूजायि हुंद प्रस्थान त्रोव। 
चुय सोनुय छेत्र च्य आकाशि।। 
चानी आशि कोर असि संज।।०॥। 


चुय आदि दीव छुख ग्वड़ पूजायि, 
चोनुय सायि तय सहायता चॉन्य। 
दर्शनु चान्युक यँच अभिलाशि।। 
चानी आशि कोर असि संज ।।०।। 


रथि चुय खारान कारैय तु कार, 

प्रथ कॉन्सि तार दिवान चुय। 

ग्वडु आधिकार चैय वंदय ऑछ गाशि।। 
चानी आशि कोर असि संज।।०।। 

कोर्‌यन तु गबरन आसुर्‌ चोन, 
चुय छुख सोन पोज सहायक । 
ही व्यनायक चुय गटि हुंदि गाशि।। 
चानी आशि कोर असि संज।।० |। 


महा गणपत छुख कल्पय वृक्ष, 
भॅक्तयन रक्ष डखि छुख चुय। 

फल बर तु फल्यन यिनु गछनु हाशि।। 
चानी आशि कोर असि संज11० ।। 


प्रथ विजि प्रथ क्षण स्वरहथ पानु, 
मूषक वाहनु च॒य सुबु शाम। 

नित्य नेमु डलु यिन दिम यादाशि।। 
चानी आशि कोर असि संज॥॥०॥। 


(सायिल' दास छुस चॉन्य छम सथ, 
बु हा न्यथ चोन दारय ध्यान। 
पनुनि पूजायि हुंद दिम चय बाशि॥। 
चानी आशि कोर असि संज।।०।। 

श्री गणनाथ जाँरी बोज 


आदि दीव चय छुख कल्याणकारी, 
ही गणेशि गणनाथ जाँरी बोज। 
ही मूषक वाहनु वेघ्न हरतॉरी ।। 
ही गणेशि गणनाथ जॉरी बोज़।।०।। 


जय गणेशि जय गणेशि जय मुक दारी, 
पादि कमलन लगोय पॉस्य पॉरी बोज। 
ही गणेशि श्री गणेशि लम्भूदॉरी ।। 

ही गणेशि गणनाथ जॉरी बोज।।०।। 


गॅणिशि बलु वास चोन गणपत यॉरी, 
वलभा छि शक्ती चॉनी बोज। 

गजु म्वख चेय छय ग्वड़ अनुर्वॉरी ।। 
ही गणेशि गणनाथ जॉरी बोज़।।०।। 


चानि रौस कांह त्वता छन्‌ फलदॉरी, 
चुय सिद्धि दाता तु ऑरी बोज। 
पॉरी लगुहोय दितु गाट जॉरी।। 
ही गणेशि गणनाथ जॉरी बोज्ञ।।०।। 


न त. 

सैंदरि मति बँखुत्यन छुख करान यारी, 
छुख चुय प्रथम अधिकॉरी बोज। 

शरणागतन असि कास जल खॉरी।। | 
ही गणेशि गणनाथ जॉरी बोज।।०।। : | 


श्वब दर्शनुची असि छि इन्तिजाँरी, | 
सथ रछ बेयि व्वमेदवॉरी बोज। 

पुनि पूजायि हुंज दितु मेति वॉरी।। 
ही गणेशि गणनाथ जॉरी बोज।।०।। 


रंदि बो कोडनस फंद संसारी, 
बन्द गोस गंटु व्यवहारी बोज। 
पश्चाताप छुम ओश अँछव जॉरी।। 
ही गणेशि गणनाथ जॉरी बोज़।।०।। 


कस वनव कुस बोजि सॉन्य वील जोरी, | 
मूर्ख छि अस्य चबाचॉरी बोज। 
श्वद करतु वासना दितु म्वकुजॉरी।। 
ही गणेशि गणनाथ जॉरी बोजञ।।०।। 


“साँयिल” बाँस गॅयि चैय प्रॉर्‍य प्रॉरी, 
वथ डाँज मोहे अंधुकॉरी बोज। 
श्रद्धायि पोश लागय बु चाँर्‌य चॉरी।। 
ही गणेशि गणनाथ जाँरी बोज।।०।। 

आदि दीवो पूजा बु करय 


ही सानि गणुनाथु असि छु खॉलिस चोन, आसरय, 

आदि प्रभातस आदि दीवो पूजा बु करय। 

छुट छठ गॉलिथ कास पानय असि अरऱसरय।। 
आदि प्रभातस आदि दीवो पूजा बु करय।।० ।। 


ईशर नन्दन सर्व सैद्धि दातु छम चॉन्य लादन, 

सेद्यन तु सादन दितु जाय असि च॒य तल पादन। 

व्यनयि किन्य प्रणयि किन्य छिय करान अस्य ऑसचरय।। 
आदि प्रभातस आदि दीवो पूजा बु करय।।०।। 


पापव वॅल्यमुत्य शाप कुनि किन्य छिनु स्वखु थावान, 

बोजि कुस सोनुय सानि व्यनुच चुय कन थावान। 

यिवुवुनि सोंतय मोह छटि अस्य गॉमुत्य छि बरय ।। 
आदि प्रभातस आदि दीवो पूजा बु करय।।०।। 


क्याहताम गफलथ आस गॉमुच लेग्य वावु गल्यन, 

चुय करतु क्षमा नेशि ब्वद्यन हल्यन तु कल्यन। 

व्वन्य कूत चालव गॅयि कल पँठ्य सॅहलाबु सरय।। 
आदि प्रभातस आदि दीवो पूजा बु करय।।०।। 

सर्व सेद्धि दाता छुख चु भेंक्तयन सेद्धी दावान 

चोनुय अनुग्रेह कष्ट संकट मंज म्वक्‌लावान । 

आवलुन्य वोळनस वनतु भवुसर कमि तार्‌ तरय || 
आदि प्रभातस आदि दीवो पूजा बु करय।1०।। 


डेडि चानि अँच्यथय स्वख छु मेलान मन शांत सपदान 

ससार्‌य बधन आम्य पन जन छेन्य छेन्य छि प्यवान। 

अठकल्‌ मे दितम छुख चु अजर बेयि अमरय।। 
आदि प्रभातस आदि दीवो पूजा बु करय ।।० ।। 


स्यठु पीठ चाने भवि आनन्द प्रावव शान्ती, 

दख दॉद्य पोत ह्यन बडि धर्मच प्रवरथ तृ प्रुती। 

चानि श्‍वब दर्शन 'सॉयिलस” चलि बोड जर जरय।। 
आदि प्रभातस आदि दीवो पूजा बु करय ।।०॥। 


ही सानि गणुनाथु असि छु खॉलिस चोन आसरय। 
आदि प्रभातस आदि दीवो पूजा बु करय।। 

असि हय रॅट्य माँज पाद चाँनीये 


जाल कास भॅक्तिस नाद बोज साँनी, 

असि हय रॅट्य मॉज पाद चॉनीये। 
ऑरत्यन च॒य छख सायि करॉनी।। 
असि हय रॅट्य मॉज पाद चॉनीये।।० ।। 


चै वरॉय. असि कुस डखि रोजॉनी, 

यछ पछ असि छि बस चॉनीये। 
चुय छख साधकन दास गॅन्जरॉनी।। 
असि हय रॅट्य मॉज पाद चॉनीये।।० ।। 


खुवि छख थजरस वास करॉनी, 

नेक नागु श्रान ध्यान करॉनीये। 
जय जय कार करान हेरि खसॉनी ।। 
असि हय रेंट्य मॉज पाद चॉनीये।।० ।। 


जाल मुखि हुंज छै जगतस मेहरबॉनी, 

छख दयायि जगि पाळॉनीये। 
पाप शाप म्वकलाव असि परेशॉनी ।। 
असि हय रेंट्य मॉज पाद चॉनीये ।।० ।। 

पीठ चानि तहरि पकवान बॉगरॉनी, 

भाग्यवान भूग प्रावॉनीये। 
जन्मन हुंज ब्वछि चुय कासॉनी।। 
असि हय रॅट्य मॉज पाद चॉनीये।।० ।। 


चय छख कुलि आलमुच महाराँनी, 

हुकमु चानि द्रुस जगत पकॉनीये। 
मॉज छख शुरिनृय (पानु रछॉनी।। 
असि हय रॅट्य मॉज पाद चॉनीये।।० ।। 


चानि आंगन चंदनुच शैहलथ बनॉनी, 

ट्ख कुय वेह छु हमॉनीये। 
“सॉयिलन' वसुवास पोत छु ह्यवॉनी।। 
असि हय रॅट्य मॉज पाद चॉनीये।।०।। 


जाल कास भॅक्त्यन नाद बोज सॉनी। 
असि हय रॅट्य मॉज पाद चॉनीये।। 

जाल म्वख म्वख हावानय छय 


चरणु कमलन हय वंदस जुव तु जानय, 
जाल म्वख म्वख हावानय छय। 

मॉज भॅक्त्यन छय पानु टोठानय।। 

जाल म्वख म्वख हावानय छय।।०॥। 


ब्वन॒ प्यठ यैछि पछि नाद लायानय, 
माजि पनुनि फँर्ययाद छी करानय। 
पावि पावि खस्य खँस्य नाव स्मरानय ।। 
जाल म्वख म्वख हावानय छय।।०॥। 


व्यनु पोश पम्पोश लोल सौम्बरानय, 
टॉळ्य प्राण अर्ग कनि लागानय। 
नेत्र जल रोजहय गोड दिवानय ।। 
जाल म्वख म्वख हावानय छय।।०।। 


दर्शुन चोन कष्ट संकट हरानय, 
श्रद्धावानन स्वख सपदानय। 

मनशि जन्म तिमन॒य रथि खसानय।। 
जाल म्वख म्वख हावानय छय।।० ।। 


माँज जाला दीवी 

चानि बरनि तल अस्य छि जाँरी करानय, 
पनुन गुदरुन छि चेय बावानय | 

चेय छय दया छख कन थावानय।। 
जाल म्वख म्वख हावानय छय।।०।। 


चै वरॉय कस छु सोन आर यिवानय, 
चुय हय वील जार सॉन्य बोजानय। 
लोतिस गौबिस छख मॉज बखशानय ।। 
जाल म्वख म्वख हावानय छय।।०।। 


पूजथ क्यथु मॉज छुमनु अनुमानय, 
नेष ब्वद्यन म्वख हावानय छय। 

चुय मॉज रोजतम वथ हावानय।। 
जाल म्वख म्वख हावानय छय।।०॥। 


'सायिल” प्रभातन छु नाद लायानय, 
बट कौमस छु स्वख कांछानय। 

डेडि तल वाहरोवमय हय दामानय।। 
जाल म्वख म्वख हावानय छय।।०।। 


| 
| 
|| 
| 
| 
। 


माँज जाला दीवी 
स्स्स ५ लि कट लत कल नाता 


मॉज जालॉय करतु अनुग्रैह 


असि हय खॉलिस छु चोनुय श्रेह, 
मॉज जालॉय करतु अनुग्रैह। 
संतापन हय कॅडनम मै रेह।। 
मॉज जालॉय करतु आजुग्रेह।।० ।। 
येछि आसय पछि चाने, 
गोड़ चै दिमहॉय अशिवाने। 
प्राण चय छख छोर म्योन देह।। 
माँज जालॉय करतु आजुग्रेह।।० ।। 
छुम अनाथस अख डौख चोन, 
चय मे शेरतम अजलयलोन। 
चानि भेक्ती हुंज छम तेह।। 
मॉज जालॉय करतु अनुग्रैह ।॥० ।। 
छखय येति तति च्य मै बासन, 
मनु मंदर शूरमय चे आसन। 
मनचे गदि प्यठ चुय मै बेह।। 
माँज जालॉय करतु आजुग्रैह।।० ।। 
कोह तु वन छुँन्ड्य मे चानी कंज, 
च्वशवुन्य अंदन दवदव मै लंज। 
तन गॅजमुच मै छम नेन्दुर तु नेह।। 
मॉज जाळॉय करतु आनुग्रैह।।० ।। 

माँज जाला दीवी 


वैषयव कड मै तालि किन्य छठ, 
मौहँ मायायि जाल व्वन्य चठ। 
चूर फॅर्य मय पनचाह त्‌ शेह।। 
मॉज जालॉय करतु अनुग्रैह 1० ।। 


म्वख हावतम खुबि थानस, 
पाँर्‌्य चाँनिस अस्थानस। 
ग्रद तु गाँट तति कासान वैह।। 
माँज जालॉय करतु अनुग्रेह ।।० ।। 


करतम दया सायि करतम, 
कठिनि भवुसर्‌ तार्‌ तारतम। 
चानि आसर रौस गछूयम हेह।। 
मॉज जालॉय करतु आनुग्रैह।।०॥। 


चुय छख माज म्यॉन्य गमखार, 
थदि खोतु थोद छु चोन दबीर। 
टोठ 'सायिळस” नतु खेयि फैह।। 
मॉज जालाँय करतु आनुग्रेह।।०।। 


माँज जाला दीवी 


इष्ट दीवी कष्ट कासतम तु लोलो 


मॉज ब्रुंजि डखि आसतम तु लोलो, 
इष्ट दीवी कष्ट कासतम तु लोलो। 
करतु अनुग्रैह प्रत्यक्ष बासतम मे लोलो ।। 
इष्ट दीवी कष्ट कासतम तु लोलो 11० ।। 


मॉज चै वरॉय हाककस बॉविथ हाल, 

चॉन्य सथ छम लछ तु सास गंज म्वहर लाळ । 
छुस ब चोनुय मै पानुनावतम तु लोलो।। 
इष्ट दीवी कष्ट कासतम तु लोलो 11० ।। 


म्यॉन्य माँजी लॉनिस अथ डाळतम, 

हॅल्य अछर पॉन्य पानय सैजुरावतम । 

कर्म खुर्‌य वॉन्सि हुंद्य कासतम तु लोलो।। 
इष्ट दीवी कष्ट. कासतम तु लोल्रो।।० ।। 


छुस बे पाय मॉज करतय पाय म्योनुय, 
बन्दु चोनुय छुस तु शेर ड्यक्‌ लोनुय। 
छुस हय व्याकुल तु रंजुनावतम तु लोलो ।। 
इष्ट दीवी कष्ट कासतम तु लोलो ।।० ।। 


माँज जाला दीवी 


माँज पनुनी रछ यजथ तु मान चय म्योन, 
श्वब वर्शुन करतु थवतु शान थौद म्योन। 
पास कर दास गँजरावतम तु लोलो।। 

इष्ट दीवी कष्ट कासतम तु लोलो॥॥०॥। 


छख चु शीतल चंदनुच शैहरूथ दितम, 
छुम मे संताप तचि तावि औनमुत सितम। 
छुमनु मन शांत ब्रांथं कासतम तु लोलो ।। 
इष्ट दीवी कष्ट कासतम तु लोलो ।।०।। 


` चानी दयायि गृह पीड़ा मे म्वकल्यम, 
ह्यनु मै अरसर्‌ पोत आपदा म्वकल्यम। 
करतम कृपा हेछनावतम तु लोलो।। 
इष्ट दीवी कष्ट कासतम तु लोलो ।।० ।। 


कथ अय रावि तेलि गिरनस छुनु कांह शक, 
वथ हय शुरिनय रावि मॉज हावान छख। 
यथ कौमस ग्रोन कासतम तु लोलो।। 

इष्ट दीवी कष्ट कासतम त लोलो ।।०।। 


द्वद मॉजी शुरिनुय हंद करतु पास, 

द्खु जदुन॒य कुस बी दिये असि दिलास। 
दग छे “सायिलस' तु संबलावतम तु लोलो।। 
इष्ट दीवी कष्ट कासतम तु लोलो ।।० ।। 


माँज जाला दीवी 


पाद हय छलय र्‌वनि पाद छलय 


जाला चु छख मॉज न्यर्मलय, 
पाद हय छलय र्‌वनि पाद छलय। 
माता मै कल चॉन्य प्रथ पलय॥ 
पाद हय छलय र्‌वनि पाद छलय।।० || 


रब्रुवि चोन अस्थान शूबिदार, 
थजरस चु माता शान्दार। 
रफ चोन स्वँदर कोमल्य।। 
पाद हय छलय स्वनि पाद छळय।।०।। 


मन प्रेयम॒ सर्‌ ग्वतु ग्वथ करान, 
जैरि लोल ओश नेत्रव हरान। 
दर्शन दि मॉज बेमार बळ्य।। 
पाद हय छलळ्य स्वनि पाद छल्य।।०॥। 


छख माज जगतुच कर दया, 
आमुत्य गदा छिय कर कृपा। 
माता चु म्वकलाव कुनि छल्य।। 
पाद हय छल्य स्वनि पाद छळ्य।।०।। 


माँज जाला दीवी 


अज्ञान कुय असि वेह त्‌ रेह, 
चंदनुच चै शेहरूथ मॉज छे | 
शैहलावतय अमर्‌यतु जलूय।। 
पाद हय छलय र्‌वनि पाद छलळ्य।।०॥। 


हेरि चानि युस खसि पोव पोव, 
नाग चानि युस वसि पोव पोव। 
गथ प्रावि त्रावि युस डेडि तल कलय॥। 
पाद हय छलय र्‌वनि पाद छल्य।।०॥। 


छम नेह नन्द्र पापव निमुच, 
बेयि छम क्वकर्मव ब्वद खेमुच। 
वथ हाव वति लाग अठकळय।। 
पाद हय छळय स्वनि पाद छळय।।०॥। 


दितु मॉज शक्ती फ्वलि मे मन, 
गछतम मे बखशिथ गछ प्रसन्न। 
नत कुस सन्यम ऑन्दरी गल्य।। 
पाद हय छलय स्वनि पाद छळ्य।।०॥। 


छुस गुल्य गॅन्डिथ व्यनती करान, 
क्षणु क्षणु छु 'सॉयिल' नाव स्वरान। 
दिम ह्यस बु यिनु स्मरणि डल्य॥। 
पाद हय छलय स्वनि पाद छल्य।।०॥। 


मॉज जाला दीवी 


माँज जाला! मॉज जाला! 


बे हाल्न बोज हाला, 
माँज जाला! मॉज जाला! 
अनुग्रैह चोन बेमिसाल ।। 
मॉज जाला! मॉज जाला ।।०।। 


मोह गटि तुजिनम मै अंदिहीर्‌य, 
लूभु मदनय कोरनस गीर। 
दग छल॒वान यँच काला।। 
माँज जाला! मॉज जाला॥॥० ।। 


मनहम गौमुत ओसुम मा, 
आकाशि प्यठ़ ब्वन प्योस ना। 
हास॒ होश रोव कह्य संबाला।। 
मॉज जाला! मॉज जाला ।।०।। 


अर्मानन गव असि सूर, 
नख फेक्य ताम गॅयि दूर टूर। 
सारिनुय गव तह बाला, 
मॉज जाला! मॉज जाला ।।०।। 


माँज जाला दीवी 


छेकरनु आयि तफीतन, : 
कांह न अरिजुव येति बासन। , 
अँडिजि त्रूवंगरी दिवन डाला ।। 
मॉज जाला! मॉज जाला ।1०॥। 


व्वन्य छि कीवल चॉनी सथ, 
अनि गटि मंज हाव चुय वथ। 
मॉज सोन चुय थव खयाला।। 
मॉज जाला! मॉज जाला।।०।। 


छुस बु 'सॉयिल मुर दॉरिथ, 
व्यनती करान माजि हाँरिथ। 
वति प्यठ हाथ छुस अयाला।। 
माँज जाला! मॉज जाला।।०।। 


माँज जाला दीवी 


माता तस करि पानु रक्षा 


माजि जालायि हुंज स्मरण युस करि, 
माता तस करि पानु रक्षा। 

माजि युस पाद रटि क्षणु क्षणु गरि गरि।। 
माता तस करि पानु रक्षा।।०॥। 


युस पजि श्रद्धायि हार च्वदाह दरि, 
नैत्य नेम युस करि तसुंद॒य ध्यान। 
जाला रहस्य युस येछि पेछि सान परि।। 
माता तस करि पानु रक्षा।।०।। 


चरि बोन्यन प्यठ स्वनु चरि रंगचरि, 
छय करान राथ दयन चोन सतूसंग। 
आश छख जाला पादन तल वरि।। 
माता तस करि पानु रक्षा।।०॥। 


चानि अंदु अंटु छय कम कम दीवी, 
'बुयनु’ व्वमा दीवी हुंद अस्थान। 
“बाळ हामि” बाळा दीवी पापहरि।॥। 
माता तस करि पानु रक्षा।।०।। 


पछ कि 


माँज जाला दीवी 
'शारचे” रखि हुंज हरण तय हिरणी, 
शेर छी वातान चेय बरतल। 


“वहाब खारन' अर्‌यन कथुनुय रछि करि।। 
माता तस करि पानु रक्षा।।०।। 


ल्वदवि जुवन सॉबन आसन दोर, 

पद्मान पोरि छॉव्य ललि कवंगु पोश। 
लल्‌ त्राग नोट फुट पोन्य तोति रूद्‌ थ्यरि।। 
माता तस करि पानु रक्षा।।०।। 


चानि दबीर सारिनुय मुराद द्राये, 

यैम्य केर मनु चॉन्य नाम स्मरण। 

तस 'सायिलस? छि गृह पीडायि मॉज ठरि।। 
माता तस करि पानु रक्षा। / 


माँज जाला दीवी 


सैद्यम कर्मलोन मॉज जाला 


थॅविथ कन बोज फॉरियाद म्योन, 
सैद्यम कर्मलोन मॉज जाला । 

बन्यम कर संगोपान दर्शुन चोन।। 
सैद्यम कर्मुलोन मॉज जाला ।।०।। 


बु चानी आशि हलमस मंज, 

करान छुस पोश बरनुक संज। 

करय पोशि पूज फ्वल्यम ड्यकलोन।। 
सैद्यम कर्मलोन मॉज जाला।।०।। 


चै माता थजरसुय आसन, 

करान वॅस्त्रवनुक शासन । 

तपोवन युस स्यदन आसुवोन।। 
सैद्यम कर्मुळोन मॉज जाला।।०।। 


बिहिथ छख वीरि शैहजारस, 
दिवान सुम सोथय चु संसारस। 
छु भव सुंदि तार॒बुन नाव चोन।। 
सैद्यम कर्मुलळोन मॉज जाला।।०।। 


माँज जाला दीवी 
छि हुकमस चॉनिसुय प्रारान, 
छि दीवता ध्यान चोन दारान। 
तिमव पजि चोन महिमा "जोन।। 
सेद्यम कर्मलोन मॉज जाला ।।० ।। 


न्यवारान ऑरत्यन पाप शाप, 
चु कासान छख तिमन संताप। 
चु भेक्त्यन कासवुन्य छख ग्रोन।। 
सेद्यम कर्मुलोन मॉज जाला ।।०।। 


चु जालॉय हाळ्सुय असि सन, 
करान येछि पछि छि चाँन्य स्मरण। 
क्रेयि दोनि सोन यि आछुर वोन॥ 
सैद्यम कर्मलोन मॉज जाला।।०॥। 


यि मन डंजि थव मे साँयिलस' मॉज, 
कर॒न्य त्वता मै चाँनी लॉज। 

तॅमिस डखि बस छु आसर्‌ चोन।। 
सैद्यम कर्मलोन माँज जाला।।०॥। 


मॉज जाला दीवी 


गुल्य गॅन्डिथ आये चानि डेडि तल 


अँगनु रूपु ज्योति रूप माँज जालॉये, 

गुल्य गॅन्डिथ आये चानि डेडि तल। 

दीशि दीशि प्यठु भॅखत्य चॉन्य योत आये।। 
गुल्य गॅन्डिथ आये चानि डेडि तल॥॥० ।। 


फंर्ययाँद्य फरियाद्र HA ह न 
बजि नम्रताये कर्त्र र्‍यनतीश 
व्यनु पोश लागय पूजि /यछाये।। / 
गुल्य गॅन्डिथ आये चानि/डेडि तल।। 


ज्ञान छुनु वॅल्यमुत्य अँस्य/ छि मायाये 
नाम स्मरनि हुंद कति अनव बाई 

लोगतय यि मन सोन पनुनि सं 
गुल्य गॅन्डिथ आये जट डेड़ि 


चॉनी कृपा” छ्य rr प्रजाये!- 


चोनुय डौख आसर क्षौन॥, 
साहस दि तै 


मॉज जाला दीवी 


वुनु वॉज अधर्मन छुन कांह पाये, 
मोह अंधकारन 10 डॉज | ff 
अजर्वनन थवि कति 


| वासनाये ।। 
गुल्य गॅन्डिथ आये डेडि तल ।।० ।। 
| 


| 
“वहाब खार”, न्याम्न सॉब” सनेयि कलाये, - 
“तेज रावल' वुछिथ रोब चमत्कार । 

“जीवन सॉब” ग्वर्ण गान करान जालाये।। 
न सा 11011 


नखु छय माँज)“व्वमा' | वुयिनु” थापनाये, 
“बालहामि' “बाल दीवी” प्रशंसा करान । 
“लल्लेश्वरी' क्वंग पोश चारनि द्राये।। 
गुल्य गॅन्डिथ आये चान डेडि तळ ।।० ।। 


'क्वल क्षेत्र” 'ज्यवन नाग' प्यठ येरि द्राये, 
'ख्वनुमुह्य' वति छै 'हॅर्यश्वर” यात्रा। 
बुयिनु हयर प्रजनन आये।। 

गुल्य गॅन्डिथ चानि डेडि तळ ।।०।। 


सॉयिल' ति मनु आव चानि राये, 
माजि हुंदि मंदर बनि तु सम्पदा। 
चानि जायि पूर्ण गछन आशाये।। 

गुल्य गॅन्डिथ आये चानि डेडि तळ।।०॥। 


माँज जाला दीवी 
राजि सस 2 जि ० त कट मिली स 


(रौव) 
माँज पादन लगय पोशि पादन लगय 


चॉन्य लादन मै छम चॉन्य लादन लगय, 
माँज पादन लगय पोशि पादन लगय। 
लोल नादन लगय फेर्य यादन लगय।। 
माँज पादन लगय पोशि पादन लगय।।० |। 


सथ धर्मस लगय, श्वब कर्मस लगय, 

श्वद वचुनन लगय, श्‍वद शब्दन लगय। 
चान्यन नियमन लगय, नित्य नियमन लगय।। 
मॉज पादन लगय पोशि पादन लगय।।०।। 


सतूमार्गस लगय, भक्ति बावस लगय, 
परम॒ धामस लगय, मोक्ष दामस लगय। 
साधकन लगय, चान्यन संतन लळगय।। 
माँज पादन लगय पोशि पादन लगय।।० ।। 


चरेय दयायन लगय, चेय कृपायन लगय, 
चरेय हय पायन लगय बेयि व्वपायन लगय। 
चान्यन आसरन लगय, तय सहारन लगय ।। 
मॉज पादन लगय पोशि पादन लगय ।।० ।। 


माँज जाला दीवी 


चानि मुर्वुच लगय, अथ रटिनुय लगय, 
चान्यन न्यायन लगय, रायन दायन लगय। 
ग्वर शब्दन लगय, व्वपदीशन लगय।। 
मॉज पादन लगय पोशि पादन लगय ।।० || 


वथ हावनस लगय, हेछिनावनस लगय, 
जफ करनस लगय, माळ जपनस लगय। 
यछ बरनस लगय, पछ रछिनस लगय।। 
मॉज पादन लगय पोशि पादन लगय॥॥० ।। 


जार बोजनस लगय; कन दारनस लगय, 
पाप गालनस लगय, शाप गालनस लगय। 
दख न्यवारनस लगय, स्वछ करनस लगय।। 
मॉज पादन लगय पोशि पादन लगय ।।०।। 


“सायिलन' ति बोजनस वील जॉरी ळगय, 
चान्यन चरणन मॉज पाँर्‌य पारी लगय। 
भक्ति बावुक्यन लोल नादन लगय।। 

मॉज पादन लगय पोशि पादन लगय।।०।। 


माँज जाला दीवी 


चानि बरतल प्रारय बो 


मॉज जाला छम चॉन्य कल, 
चानि बरतल प्रारय बो। 
डंजि मन छुमन कास गांगल ।। 
चानि बरतल प्रारय बो।।० ।। 


श्राण ध्यान कर्‌ चानि नागबल, 
श्वदि वासना बनि न्यर्मल। 
पतु हेरि खस दिम अठकल।। 
चानि बरतल प्रारय बो।।०।। 


चुय दिवान शक्ती तु चुय बल, 
चुय दिवान भॅक्ती श्‍बब फल | 
चानि दर्शनु छैनि कपट तु छल ।। 
चानि बरतल प्राय बो।।० ।। 


रछ शुर्‌यन असि दामनस तळ, 
अद फबव फ्वळव सायस तळ। 
पूजि लागय व्यनु तु मादल ।। 
चानि बरतल प्राय बो।।०।। 


माँज जाला दीवी 


कर दया बनि मुश्किकन हल, 
कर कृपा मॉज छुस ब॒ न्यबल। 
दिम मै शॉन्ती कर तु मंगल।। 
चानि बरतल प्रारय बो।।०॥। 


कर्म ख्वचरन कॅर अदल वदल, 
वर मै लॉनिस कासतम जळ। 
अदु सॉरिसुय सपदि कोशल ।। 
चानि बरतल प्रारय बो।।०॥। 


नाव चोन स्वरहा बु पल पळ, 
दितु मे उत्साह गॅन्यराव कळ। 
नँख्य पाप वति शापु दलदल ।। 
चानि बरतल प्राय बो।।०॥। 


'सायिलस' वर पादन तल, 
अद द्यव करिहे सु हलबल। 
मनु मनकस करतु अल डळ।। 
चानि बरतल प्राय बो।।०॥। 


मॉज जाला दीवी 


जाल म्वख यस डखि आसे लो 


द्ख तु संकट तस रछ मा बासे, 

जाल म्वख यस डखि आसे लो। 

व्याद तस चलि टख लगि ज्वसि चासे।। 
जाल म्वख यस डखि आसे लो ।।० ।। 


संसॉरय माया तस कति व्यापे, 

तस कति फॅसरावि मोहकुय जाल। 
जांह सुय लगि मा नफसुनि फासे ।। 
जाल म्बख यस डखि आसे लो ।।०।। 


फ्वलि, नवि, प्रथि तस द्वख व्यनाशे, 
माजि हुंजि आशे युस रूद लोग। 

तस नु परवाय कांह सुय व्यकासे।। 
जाल म्बख यस डखि आसे लो।।०।। 


व्यपदा साँर्य यस स्वय कासे, 

अन्द वन्द आनन्द आसे तस। 

व्यापि तस नु आपदा स्वख सान आसे।। 
जाल म्बख यस डखि आसे लळो।।०।। 


माँज जाला दीवी 


युस न हारनि ग्रैंकि खोचि कंठिशि मासे, 
यस ह्युव बासे सोंथ तु हरुद। 

तिम यूग्य व्वलसान मॉज यिहुंदि पासे।। 
जाल म्वख यस डखि आसे लो।1०॥। 


धर्म त्वर्गस रटि युस कर्म रासे, 

कचि सुय आसे करि न त्वह तंबल। 
परमु आनन्द प्रावि वयक्वंठ वासे ।। 
जाल म्वख यस डखि आसे लो।।०॥। 


शाह रगनुय हुंजि स्वयेति कडि वाशे, 
कूफ तस कासे पानु माता। 

“सायिल* बजि श्रद्धायि करि अंग न्यासे।। 
जाल म्वख यस डखि आसे लो।।०।। 


hr SME लता 0... 


माँज जालाँय चॉन्य माये छम 


लबु होत व्यनु औनमय पूजाये, 
माँज जालॉय चाँन्य माये छम। 
तीर्थ यात्रायि आस चाने राये।। 
माँज जालॉय चॉन्य माये छम।।०।। 


भँक्ती हुंद दान दितम म्वहताजस, 
मिसकीनस छु अख आसर चोन। 
करतम मै अथु रोट छुमन परवाये।। 
मॉज जाँलाय चॉन्य माये छम।।०॥। 


पादि कमलन तल आसय असहाये, 
चोनुय आनुग्रेह छु कुलि जगतस। [ 
दामानस तल दिम छपन जाये।। 
मॉज जालॉय चॉन्य माये छम।।०।। 


स्वछ चोन भॅक्त्यन आनन्द मगन छी, 
छख करान तिमनुय दयादुष्टी। 

गरि गरि चुय छिहख करान व्वपाये।। 
मॉज जालाय चॉन्य माये छम।।०॥। 


मांज जाला दीवी 


मनकामनायि ह्यथ यात्री आये, 

छुय प्रजाये चोनुय डौख। 

असि नय बोजि कांह कर पनुन साये।। 
मॉज जालॉय चॉन्य माये छम।।०॥। 


असि आयि कम वक्षीफ लॅज दिलस ग्राये, 
आशि चानि गर त्रॉव्य त्रॉवी आय। 

पछ ऑस मॉज करि असि सुत्य न्याये।। 
मॉज जालॉय चॉन्य माये छम।।०॥। 


पनुनी मनहँमी किन्य सपुद्य जाये, 
तोति मॉज असत्वथ चेय रॅछिथ लाज। 
छुनु तगान असि वनुन पनुनि लज़ाये।। 
मॉज जालॉय चॉन्य माये छम।।०॥। 


असि सपुद ताराज सोरी द्राये, 

जुव लर्ज 'सॉयिल” वतु व्यलाँय गॅय। 
व्वन्य छुय चैय ताम रटख कमि आये।। 
मॉज जालॉय चॉन्य माये छम।।०॥। 


RR 


जालायि स्वनु सुंदी साम 


हलमन बॅऱ्य बॅर्य कम पोशि गंदी, 
जालायि स्वनु सुंदी साम। 

आमत्य बॅखुत्य छी चेय करान छेन्दी ।। 
जालायि स्वनु संदी साम।।० ।। 


ओमचे हेरि चानि पॉव्य शास्त्र छी, 

पावि पावि खस्य खॅस्य स्वर बु शम दम। 
प्रक्रम कर॒हय चेय अन्द्य -ऑन्दी।। 

जालायि स्वनु सुंदी साम।।०।। 


खर पतजन चान्यन क्याह छु आनन्द, 
युस खुरि वसान तस हरान पाप शाप। 
बालळस फेरान यिम छि दॅन्द्य दॅन्दी।। 
जालायि स्वनु संदी साम।।० ।। 


तपु रेश चानि दबीर्‌ प्रावान गत, 
सथ व्यच्चारान बान असलच वथ। 
चानि थापनायि प्रंग मॉर्‌य मॅन्दी।। 
जालायि स्वनु सुंदी साम।।०।। 


मॉज जाला दीवी 


संकट कासान- कष्ट न्यवारान, 
महाकॉली रूप असरन गालान। 

चानि यछन म्वकलान कुद्य तय बॅन्दी।। 
जालायि स्वनु संअदी साम।।०।। 


वॉन्सि हुद्य पाप चानि गाठ मुछरान छी, 
जन्मन हुंद्य द्रख पानय चलान छी। 
नागस चाँनिस अमर्‌यतु स्वगॅन्दी ।। 
जालायि स्वनु सुंदी साम 11० ॥। 


युस हार्‌ च्वदश करि खूब यात्रा, 

तस चलि काल भय जय कर्‌यस माता। 
तस लगन नु दक दोल अदु कति खौँदी।। 
जालायि स्वनु सुंदी साम।।०॥। 


“साँयिल' मन्‌ कर जालायि हुंद ध्यान, 
तॅस्य गछ शरण स्वय करी कल्यान। 
स्वख अदु लबख नेरी न जांह पॅन्दी।। 
जालायि स्वनु संदी साम।।०।। 


रछतम पद्यन तल कर द्या 


चानि बरनि तल आसय गदा, 
रछतम पद्यन तल कर दया। 
चे वरॉय बोज्यम कुस सदा।। 
रछतम पद्यन तल कर दया।।०।। 


संसॉरय तुलरि गन छुम बुछन, 
वैषियि बिच छिम तिकितिकि ख्यवन। 
छुम क्ववासनायन हुंद खता ।। 
रछतम पद्यन तल कर दया।।०॥। 


मन रूप नोट फानुनु किनी, 
ग्रहेचार मल पानय छनी। 
न्यर्मल बनख चुय सर्वदा।। 
रछतम पद्यन तळ कर दया।।०।। 


श्वब कर्मनुय बर प्रय तु लय, 
भवुसर्‌ तरनुक दी स्व पय। 
पजरऱच चु कल करतो सदा।। 
रछतम पद्यन तळ कर दया।।०।। 


मॉज जाला दीवी 


छय खबर असि गुदर्‍योव क्याह, 
चेय निश खँटिथ छा अख रछा। 
वनवास कळ्युन प्यव चोल क्याह।। 
रछतम पद्यन तल कर दया ।।०।। 


यि छु सोन जिगर रतुदॉव्य गोमुत, 
छ्वकुलद यि वछ पर्‍्युनाह गोमुत। 
दम फुट्य सपुद्य अस्य खाह मखाह।। 
रछतम पद्यन तल कर दया।।०।। 


'ललि” वोन छु चालुन गट्कार, 
वुजमल त्रट तलवारि दार। 

गलि ज्यव छे 'सॉयिलस' क्याह वजह।। 

रछतम पद्यन तळ कर दया।।०॥। 


माँज जाला दीवी 


कासतम ग्रोनुय म्वकल्यम हान 


जाल मोख्य खुबि बोज ऑर्चर सोनुय, 
कासतम ग्रोनुय म्वकल्यम हान। 
चान्यन वतुनुय वंद जुव पनोनुय।। 

कासतम ग्रोनुय म्वकल्यम हान |।०।। 


चानि दबीर कुस छु खॉल्य नेरवोनुय, 
युस यी मंगान तस चु ती बखशान। 
स्वंदर. रूफ चोन मोक्ष दिवुवोनुय ।। 
कासतम ग्रोनुय म्वकल्यम हान।।०।। 


चोनुय आनुग्रेह सवख करवोनुय, 
छख दयावान मॉज करतम कल्याण। 
भेक्तिस हावि मॉज श्वब दर्शोनुय।। 
कासतम ग्रोनुय म्वकल्यम हान।।०।। 


कुस .अखा असि मंज धर्म कर्‌ वोनुय, 

कव कर्म कॅर्‌्य अज छि फलुलोनान। 

मॉज छख शुरिनुय डौख छुय चोनुय।। 
कासतम ग्रोनुय म्वकल्यम हान।।० ।। 


मॉज जाला दीवी 


पीडायि चरि गॅयि, छुस न जरवोनुय, 
मोह अंधकारन कौरनम फान । 
श्वबु अथु शेरतम कर्मय लोनुय।। 
कासतम ग्रोनुय म्वकल्यम हान ।।०॥। 


चोनुय छु आसर्‌ ब्रोंठ पकुवोनुय, 

चॉनी दया असि जिंटु थावान। 

चुय नय कन थवख बोजि कुस सोनुय।। 
कासतम ग्रोनुय म्वकल्यम हान।।०।। 


मूर्ख तु नादन शुर छु आसवोनुय, 
मॉज क्षमा करान छख, छख दयावान। 
मॉजी छे जानान शुर मनवोनुय।। 
कासतम ग्रोनुय म्वकल्यम हान ।।०।। 


चन्द छौन 'सॉयिल' छुय मंदछोनुय, 

छुय हलम दॉरिथ दितस भेक्ती दान। 

सु छु वॉन्सि चोनुय नाव जपु वोनुय।। 
कासतम ग्रोनुय म्वकल्यम हान।।०।। 


माँज जाला दीवी 


माँज जाला करि कल्याणय 


सुलि रट होस र्‌विनु दामानय, 
मॉज जाला करि कल्याणय। 
म्वनि वंदुहोस सोरि सामानय।। 
मॉज जाला करि कल्याणय ।।०॥। 


छिम मे पापव जिगरस कऱ्यमुत्य वुल्य, 
बेयि शापव चॅटिमुत्य छिम यिम गुल्य। 
दाग सीनुक्य छुसय हावानय।। 

मॉज जाला करि कल्याणय ।।०।। 


अड खोर्‌यन हुंज रक्षा मटि छय, 

- मॉज रगुनुय दग तय रतुसुय छै रेय। 
कांह नु गमखार कांह नु सनानय।। 
माँज जाला करि कल्याणथ ।।०।। 


छुस पनुन्यव परद्यव कोडमुत ब्योन, 
यथ तावुनस लौगमुत छुस कुनुय जौन। 
स्वख कुनि रंग छुसनु डेशानय।। 

मॉज जाला करि कल्याणय।।०॥। 


माँज जाला दीवी 


माँज अथु रोट करतम लगुहा बाल, 
बंद बांधव चय चेय वंदुहय लाल । 
अंधुकारन डॉजिम पाँर्‌य जानय।। 
मॉज जाला करि कल्याणय।।०॥। 


तस रेती चेय माजि दया कंरथम, 

काम दीव कमि छल छल मिळनोवथस। 
राक्षुस शनूर गुल्य मूरानय।। 

मॉज जाला करि कल्याणय।।०॥। 


चुय पनुन सायि करतय आँरत्यन मॉज, 

. कव पोत्र शुर्य छि जांह छनु आसन क्व मॉज। 
द्वछव आनुग्रेह छख चु बॉगरानय।। 

मॉज जाला करि कल्याणय।।०॥। 


आव 'सॉयिळ” बरनि तल छुय दिवान सदा, 
कर तस पूर्ण चुय मन कामना। 

रोजि वॉन्सि चोन नाव सुमरानय।। 

मॉज जाला करि कल्याणय।।०।। 


माँज जाला दीवी 


बजि बावनायि माजि जालाये 


हाथ अर्जी डेडि तल आये, 

बजि बावनायि माजि जालाये। 
स्वय मॉज सोन करि व्वपाये।। 
बजि बावनायि माजि ज़ालाये।।०॥। 


शुर्य हय गुल्य गॅन्डिथ आमुत्य चोन दबीर, 
मॉज मटि छय चैय सॉन्य खाश्य। 

बे आसरन करि पनुन न्याये।। 

बजि बावनायि माजि जालाये।।०।। 


चॉन्य नार रैह पापन छि गालान तेह, 
शाप कासान मनि व्वपुदावान श्रेह। 
तावु हतिनय कर शुहुल साये।। 
बजि बावनायि माजि जालळाये।।०।। 


नखु डखु छख बेंखुत्यन छि प्रावान स्वख, 
चॉन्य सुमरन युस करि व्याप्यस नुद्गख। 
पोज आनन्द छु बस चानि जाये।। 

बजि बावनायि माजि जालाये।।०।। 


माँज जाला दीवी 


छख त्रिकाल दृष्टी माँज बलवान, 
अँन्दर्‌युम हाल सोन छख चय जानान। 
क्याह सना पूशीद क्याह चै छाये। 
बजि बावनायि माजि जालाये।॥० ।। 


यिनु कांह कॅरिथ ह्यकान ती चानि दॅस्य यिवान, 
बेक्षिकस ख्यनसुय मंज शाह बनावान। 

जय जय कार चानि मायाये।। 

बजि बावनायि माजि जालाये।।०।। 


चॉन्य आशा छम तु चॉनी व्वमेदा, 
व्वमेदवाँरी दितु करतु पूर यछा। 

आवहय 'सायिळ” चानि बारगाहे।। 
बजि बावनायि माजि जालाये।।०।। 


माँज जाला दीवी 


आशावानन बर मचुराव 


माँजाँय वीलजार बोज संतानन, 


आशावानन बर मचुराव। 
असलुच वथ हाव असि अंज्ञानन।। 


आशावानन बर मच्चराव।।० ।। 


डंजि मन छुन छिनु कुनि अस्य थामन, 

व्वन्य हय रोट दामान चोनुये। 
सायि कर पनुनुय मूल नादानन।। 
आशावानन बर मचुराव।।० ।। 


पूजा करुनि आयि चान्यन पोशि पादन, 

बुम्बरि वॉन्सिय लादन असि हय छि चॉनय। 
कर क्षमा लोतिस गोबिस सन मे अपरादन।। 
आशावानन बर मचुराव।।०।। 


मन सेतारस प्रैयमु तार चारन, 
केवल गारान चोन ऑस्थान। 


सत रेशन छुस वुछान फाळ फाल नामन ।। 
आशावानन बर मचुराव।। 


मॉज जाला दीवी 


यिन चैय निशि बनि तिन कुनि पोथन, 

आगुर चुय छख तु चैय बंडार। 
चै वराँय मॉजॉय वाति कुस दादन।। 
आशावानन बर मचुराव।।०।। 


चाने स्मरणि छय बॅड सीरी, 
चैय निश छन्‌ कुनि दीरीये। 
त्रेन बवनन दिवान राजताज दारन।। 
आशावानन बर मचुराव 11० ॥। 


मंगवुन्यन गदुहन छख बरान हलमन, 

छय दया छख रछान तिहुंदुय मन। 
'सायिळ' छि मूर्ख वथ चानि दॅस्य प्रावन।। 
आशावानन बर मचुराव।।०॥। 


माँज जाला दीवी 


आशावानन बर मचुराव 


मॉजॉय वीलजार बोज संतानन, 
आशावानन बर मचुराव। 
असलच वथ हाव असि अंजानन।। 


आशावानन बर मचुराव।।० ।। 


डंजि मन छुनु छिनु कुनि ऑस्य थामन, 

व्वन्य हय रोट दामान चोनुये। 
सायि कर पनुनुय मूल नादानन।। 
आशावानन बर मचुराव ।।० ।। 


पूजा करुनि आयि चान्यन पोशि पादन, 

बुम्बरि वॉन्सिय लादन असि हय छि चॉनय। 
कर क्षमा लोतिस गोबिस सन मे अपरादन।। 
आशावानन बर मचुराव।।०।। 


मन सेतारस प्रैयमु तार चारन, 
केवल गारान चोन अस्थान | 


सत रेशन छुस बुछान फाल फाळ नामन ।। 
आशावानन बर मचुराव।। 


भाज जाला दावी 


यिन चैय निशि बनि तिन कुनि पोथन, 

आगुर चय छख त चैय बंडार। 
चै वरॉय माँजाँय वाति कुस दादन।। 
आशावानन बर मचुराव।।०।। 


चाने स्मरणि छय बॅड सीरी, 

चैय निश छन्‌ कुनि दीरीये। 
त्रेन बवनन दिवान राजताज दारन।। 
आशावानन बर मचुराव।।०।। 


मंगवुन्यन गठुहन छख बरान हलमन, 

छय दया छख रछान तिहुंदुय मन। 
“सायिल? छि मूर्ख वथ चानि दस्य प्रावन।। 
आशावानन बर मचुराव।।०॥। 


माँज जाला दीवी 
छय चै ताजदाँरी माँज 


व्यनु पोशि बॉरी लागय चाँर्‌य चोरी, 
छ्य चै ताजदॉरी मॉज। 

खुवि छख बोजान बॅखत्यन जॉरी।। 
छय चै ताजदाँरी मॉज।।०।। 


असरव त दुतव अर अँन्य सॉरी, 
केर लुकव शंकरस जाँरीये। 

महा दीवन बखशनुय चेय सरदॉरी।। 
छय चै ताजदाँरी मॉज।।०।। 


वॅस्त्रवन तपोवन छि मानान सॉरी, 

रेश्य तँती तप थवान जॉरीये। 

कुलि अलाकस थॅवुख चाँन्य सोबदाँरी।। 
छय चै ताजदॉरी मॉज।।०।। 


अमि तपोवनुची छय चे जिम वॉरी, 
जाल म्वख छि फेरान तर्पोरीये । 
द्वुस परगनस चुय रक्षाकॉरी। 

छय चै ताजदॉरी मॉज।।०।। 


माँज जाला दीवी 


प्रक्रमस चॉनिस खॅत्य हय ननुवाँरी, 
जनो बैयि लूक्य बॅडूय साँरीये। 
अश जर छुख वसान करतख यॉरी।। 
छय चै ताजदॉरी मॉज।।०।। 


चंड तु मंड गॉल्यथख तलवारि दॉरी, 
करनि लॅग्य दीव त्वता तु जॉरीये। 
रंछथख भयि निशि कॉसथख खारी ।। 
छय चै ताजदॉरी मॉज।।०।। 


डेडि चानि तल थंक्य प्रॉरी प्रॉरी, 
दितु फर्ययाद्यन वॉरी ये। 

बोजतय अहवाल कन दॉरय दॉरीये।। 
छय चै ताजदॉरी मॉज।।०।। 


सेंहलाबन अस्य नियि डुविथ बिचारी, 
चालुन्य पैयि दुशवॉरीये। 

“सायिलस' म्वकलाव व्वन्य बेकराँरी ।। 
छय चै ताजदाँरी मॉज।।०।। 


माँज जाला दीवी 
0 । SEB ee 


मॉज अस्तु अस्तय अनतम होश! 


गुल्य गॅन्डिथ जाला आसय दस बस्तय, 
मॉज अस्तु अस्तय अनतम होश। 

रस्‌ रस्‌ मायायि पनुनि करतम मस्तय।। 
मॉज अस्तु अस्तय अनतम होश ।।1०॥। 


मोहे मायायि छुस कौरमुत पस्तय, 
लसतय तु वनतम कमि दस्तय। 
संसॉर्‌य व्वसि द्रवसि कौरनस खसतय।। 
मॉज अस्तु अस्तय अनतम होशा।।०॥। 


माँज छख थजरस बाला दस्तय, 

चाने दस्तय पकान त्रुजगथ। 

चाँनी आँगिन्या जलस पवनस तय।। 
माँज अस्तु अस्तय अनतम होश।॥॥० |। 


अपजिक्य लोहे लंगरन खैयम वसतय, 
होशी रोवुम तु रूदुम न हास। 

पॉट्य क्यौम जन हानु आस जालस तय।। 
माँज अस्तु अस्तय अनतम होश ।।०।। 


नाग जाला दावा 


जांह ति मा प्रोवुम धर्मुक रसतय, 
कॅरनम अधर्मन छल छांगर। 

धर्मुचि पुछि मा गुश मै नस तय ।। 
मॉज अस्तु अस्तय अनतम होश ।।०।। 


छैटि अन्न वुलट संग गोस बद मसतय, 
छेट गॅयि प्रकृथ तु अन्त:करण। 

केसरि तॅल्य पोन्य आव मैय मूर्खस तय।। 
मॉज अस्तु अस्तय अनतम होशा।।०।। 


ग्रॅकि विजि नून प्योम मंज बुजरस तय, 
आस तळ बरस तय बोजतम नाद। 

व्वन्य क्याह नेरि दिनु नरि नारस तय।। 
मॉज अस्तु अस्तय अनतम होश ।।०।। 


चानी कृपायि किन्य तर्‌ बु बेकसतय, 
करतम अथु रोट बनि हेम कल्याण। 

तेलि बनि अदु कांह व्वपाय साँयिलस' तय।। 
मॉज अस्तु अस्तय अनतम होशा।।०।। 


माँज जाला दीवी 


वथ हाव ही भवाँणी 


सथ रछ सथ छम चॉन्य वथ हाव ही भवाँणी। 
अमर्‌यतु वर्शुन कर दर्शुन दि राजि रॉनी।। 


मोहे मायायि वून जाल लूभन वौल असि नाल। 
काम क्रूध जालान ताल केंहनय छिन्‌ चालॉनी।। 


अतु गथ जन्मन हुंद वर फेर कर्मन हुंद। 
फल छुम नीचन हुंद अरुसरु करवॉनी।। 


यछ पछ बस छम चॉन्य, चुय छख गमखार म्यॉन्य। 
तस स्यदान कर्मय लॉन्य अथु यस चु डॉलॉनी।। 


स्वन्दर रुफ चोनुय, शान्ती करुवोनुय। 
मुक्ती दिव वोनुय बैयि कुस छु चोन सॉनी।। 


छौन नोन छुस मंदछान पूज पाठ तप तय दान। 
छुम यूवहय येच मे अमीन छुस नु केह जानॉनी ।। 


चंद पोरि चोन अस्थान अमर्‌यथ बॉरावान। 
असि ति व्वन्य करतु कल्याण भवनीश्वरी सॉनी ।। 


पापन न्यवारन कर मुचराव ज्ञानुक्य बर। 
'सॉयिलस' प्यठ दया कर डेडि तळ छु प्रारॉनी।। 


माँज जाला दीवी 


माँज सैदि बुथि कारस दि तारय 


अर्ध रातन बोजि जार्‌ पारय, 

माँज सैदि बुथि कारस दि तारय।, 
मॉज शारिकाँय कर पनुन चारय।। 
मॉज सैदि बुथि कारस दि तारय।।०।। 


मोहे सेन्दि मंज यीर॒ अस्य गॉमुत्य, 
लूभु मदु किन्य गीर अस्य गॉमुत्य। 
अंधुकारन थॅव्यनु कुनि सारय।। 

मॉज सैदि बुथि कारस दि तारय।।०॥। 


यछ रछतम मॉजॉय डखि रोजतम, 
कर्म हीनस नाळ फॅरियाद बोजतम। 
कति छारथ कोत कोत लारय।। 

माँज सैदि बुथि कारस दि तारय।।०॥। 


आवलुनिसुय मंज छुस करान ग्वतु ग्वत, 
सर्य पेठ्य सँहलाबन डाँजिम वथ। 

द्वखु दाद्यन छुमनु शुमारय।। 

मॉज सेदि बुथि कारस दि तारय।।०॥। 


माँज जाला दीवी 


क्वहनु संसाँर्य जलरी वूनुम जाल, 

पाँट्य क्यौम गोम वौल मै पॉन्य पानस नाळ। 
कड मे अमि मंजु नतु गछ मारय।। 

मॉज सैदि बुथि कारस दि तारय | 12 || 


अंग ऑशनाव माता चुय छख म्यॉन्य, 
अख आसर्‌ चोनुय तु सथ छम चॉन्य | 
सायि चोनुय त चोनुय सहारय।। 

मॉज सेदि बुथि कारस दि तारय॥॥० ।। 


न्याय कर्मुन्य छख चुय अँन्जरावान, 
बर्‌ गॉमुत्यन नवि सर्‌ फोलरावान। 
सग चोनुय छु अमर्‌यतु दास्य।। 

मॉज सैदि बुथि कारस दि तारय।।०।। 


नैशिब्वदिनय मूर्खन दितु अठकल, 
न्यर्बलनुय माँजाँय दी ब्वजन बळ। 
ज्ञानु दात्री छख कल्याण कारय।। 
मॉज सेदि बुथि कारस दि तार॒य।।०।। 


सोर सामानु हय छुम वाहॅरॉविथ, 
खाम कोंटु आंपन ऑस वाहरॉविथ। 
करतु 'सॉयिळन' पान ब्वधारय।। 
मॉज सेदि बुथि कारस दि तारय ।।०।। 


माँज जाला दीवी 


ही उमा भवाँणी सहायतस रोज 


इष्टदीवी छख कष्ट कासॉनी, 

ही उमा भवाँणी सहायतस रोज। 
त्रेशवुन्य बवनन छख चु पालानी।। 
ही उमा भवॉणी सहायतस रोज।।०।। 


'व्वमायि' चोन अस्थान पुरॉतॉनी, 
ख्तदि वुयिनु छख च मॉज आसाँनी। 
जालायि नखु छख चय रोजॉनी।। 
ही उमा भवॉणी सहायतस रोज।।०।। 


बाल॒हामि बाला दीवी जुन्दु बॉनी, 
सॉर॒य सृष्टी चॉनी ये। 

कार्तिक क्वंग पोश छख छावॉनी।। 
ही उमा भवाँणी सहायतस रोज।।०।। 


छ्य बुयन नागस वुजिन्याह चॉनी, 
जगतस चुय वुजु वाँनी ये। 

चानी अनुग्रह ऑस्य छि जुवाँनी।। 
ही उमा भवॉणी सहायतस रोज़।।० ।। 


त क 


सैद्यन त सादन अथ रोट कराँनी, 
पान छी चैय पुशरॉनीये। 

कर दया कर कृपा रछतु सथ साँनी ।। 
ही उमा भवॉणी सहायतस रोज ।1० ।। 


प्रात. कालस छख च बॉगरॉनी, 
श्रद्धायि यिम छि मंगवॉनीये । 

छेन्य चंदु छँरय हलम छख चु बर्‌वॉनी ।। 
ही उमा भवाँणी सहायतस रोज ।।० ।। 


चॉनी यछ पछ मॉज छख सॉनी, 
शुर्य छि अस्य अन्जान चॉनीये। 
नैशब्वदिनुय प्यठ कर मेहरबानी ।। 
ही उमा भवॉणी सहायतस रोज।।०।। 


“सायिलस? छि धनु द्यार अख सथ चॉनी, 
जांह ति छखनु पर्‌ पार्वॉनीये। 

चानि स्मरणि रोस सोरुय फॉनी।। 

ही उमा भवाँणी सहायतस रोज ।।०।। 


माँज जाला दीवी 


कर दया बाला दीवीये 


संत्वष्ट रूजिथ माता वर दया, 

कर दया बाला दीवीये। 

चुय छख व्यजया असवुन्य चुय जया।। 
कर दया बाला दीवीये।।०।। 


सत के नागरादु बुज्ञि अमर्‌यतु सुधा, 
येलि माता करि असि प्यठ कृपा। 
अदु मेलि असि सत्‌ व्यचारुक पया।। 
कर दया बाला दीवीये।।०।। 


अथि अन रथि खार साँन्य मैहनता, 
दितु असि ओरजुव डखि रोज सदा। 
व्वपदाव मनि सानि मंज मालया।॥। 
कर दया बाळा दीवीये।।०।। 


धर्म वति पकनाव दवु नेरि मुदा, 
मौह मायायि निशि थव असि जुदा। 
कर्म वुद्यूणच गॅन्यरावतय लया।। 
कर दया बाला दीवीये।।०।। 


चोनुय अनुग्रेह चोनुय साया, 

चुय मॉज केस्यज्ञि सोन व्वपाया। 
सथ असि चाँनी चॉनी छय शया।। 
कर दया बाला दीवीये।।० || 


सग्वणस र्न्यग्वणस मंज छमउु फखी , 
लेखि माँज ह्वातकार अछरव वका। 

पाप शाप म्वकूलाव इख संकट भया।। 
कर दया बाला दीवीये।।०।। 


क्वंगु वुडर नखु आसुवुन लल त्रागा, 
पद्मान पोरस प्यठ ति चॉन्य नजरा। 
“सायिलस' छु आसर करतु असरन क्षया।। 
कर दया बाला दीवीये।।०।। 


यारि गनिरस मंज चे शूबान थापना, 
भॅक्त्यन छु स्वय वुछिथ लूभान मना। 
अति छु डलवुन आसान स्वर्गुक हवा।। 
कर दया बाला दीवीये।।०।। 


माँज जाला दीवी 


लेलिये दर्शुन हाव 


पद्मान पोरस क्वंगु पोश फोलिये, 

लॅलिये दर्शन हाव। 
हँर्यश्वर वति वति ऑछि पोश फोलिये। 
लॅलिये दर्शन हाव।। 


हय पदम पोर्‌च पदमा वॅतिये, 

अँथ्य पदम पुरस प्यव पदमा पोर नाव। 
खरब गामस वोनुख खुव वॅल्य वॅलिये। 
लेॅलिये दर्शन हाव।। 


पदमापोरुय पोंपर नोवुये, 

चानि नावु इतिहास व्यछुनावान। 
बॅसतुर वन नन्यव शीन गॅल्य गॅल्यये। 
लेलिये दर्शुन हाव।। 


खवु छु ल्वदविस नखु संध्यासर छु येतिये, 
शिव मंद्रक्य खंडर अथ सरसय मंज। 
ल्वदुव ति छुस वॅसतरवनु दामन तॅलिये। 
लेलिये दर्शुन हाव।। 


मॉज जाला दीवी 


शा... पिया >. >... 
अथ मंदरस सॅन्यॉस्य हतु बॅदिये, 
दक्षिण किन्य रुद्र सर्‌ ति रोजान ऑस्य। 
नॉगिन्द्र गाम प्वखरबल ऑस्य नॅख्य डॅखिये 
लेलिये दर्शन हाव।। 


सत्‌ प्वखरन ऑस दीवी शक्ती भर्वोणी, 

सतवय नाग नावस तॅहुंदिस छि मनसूब। 
बॅड दिवय ऑसमुच ऑस लगान तैलि तॅतिये। 
लॅलिये दर्शुन हाव।। 


जु त्रे मील प्यठ कोहस व्वतर किन्य प्वखरिबळ, 
युस छु मशहूर राजु इन्द्र सुंद नाग। 
गोतम रेश्य इन्द्रस शाप दिचोव छँलिये। 
लेलिये दर्शुन हाव।। 


मॉज जाला दीवी 


बस कोर लल देदि सूहम सू 


पायस पै काँशर्‌यो क्षणु क्षणु स्वरू, 
बस कोर लल ददि सूहम सू। 

तैलि नो चे गछी जांह ति बुमि रू।॥। 
बस कोर लल देदि सूहम सू।।०।। 


सबसर तु ताबस तमि बर प्रय, 
दजुवनि तोन्द्र द्रायि स्वंदर स्वय। 
गाट्ल्यव तमी तलु पय हा लोबू।। 
बस कोर लल देदि सूहम सू।।०॥। 


ललि हेच गॉबथ शोमरुन मन, 
श्वदि मनु शिवसुय कोरुन पूजन। 
कनि निलुवठ जौरुन मा कोरुन आं।। 
बस कोर लल देदि सूहम सू।।०।। 


लल देदि दुय गॉज ड्यूंहुन राशा, 
छांफ मनि कॉसुन ड्यन्ठुन गाश। 
संसाँर्‌य व्यवहारस द्युतुन छू।। 
बस कोर लल देदि सूहम सू।।०॥। 


। 


माँज जाला दीवी 


स्यद मॉल्य सुंद तमि नेशुनोव नाव, 
वैथि तँर ओर योर लॉगिथ खाव। 
कनि फलि नोट फुट जल खूद त्युथू।। 
बस कौर लल देदि सूहम सू।॥० ।। 


नुन्दु यैलि चोबुन गलि गलि द्वद, 
कॅहरि ओस सुय तोताम सपद्योव स्वद। 
सादन तु संतन वौथ हू हू।। 

बस कोर लल देदि सूहम सू।।०।। 


हेंदिस मुसलमानस छुनु ब्यन, 

बोवुन शिव छु थलि थलि रोजन। 

कुन्य छि अस्य कुस बु छुस कुस छुम हू।। 
बस कौर लल देदि सूहम सू।।०॥। 


यी तमि तेलि वौन ती छु प्रखटान, 
माजि कोरि यिक्‌वट अज छि नेरान। 
गाँरन सुत्यन करान येरि हू।। 

बस कौर लल देदि सूहम सम।।०।। 


माजि बैनि बॉय योद मनु किन्य सनन, 
रक्कि करन तेहुंदरन श्वद वचनन। 
म्बलुल्यन वाखन तिम वंदन जू।। 

बस कौर लल दैदि सूहम सू।।०॥। 


माज जाला दावी 
स्यजर॒च पज़र॒च कल कॅहर करू, 
जीवो सनतु कथि छोर मा परू। 
व्वंदचे दोजि प्यठ ऊँ अछुर गरू।। 
बस कोर लल देदि सूहम सू।।०।। 


| 
| 
| 


लल त्रागु ह्यमम होस जागय अस्य, 
क्वंग वार्‌यन बुछोन पोंपुर ऑस्य। 
कुकिल तु दिदरि तति करान कू कू।। 
बस कौर लल दैदि सूहम सू।॥०॥। 


आयेयि वॉनिस तु गॅयि कांदरस, 
जाँव्युल कोतमुत छनुन मंज डलस। 
नदर्‌यव तु पम्पोशव सु बॉगरू।। 
बस कौर लल देदि सूहम सू।।०॥। 


वॅल्यतव माजि अस्य लायव नाद, 
रोजि द्व सहायतस चलि असि व्याद। 
“सॉयिलो? ग्वणु गाण करतो शोरू।। 
बस कोर लल देदि सूहम सू।।०।। 


माँज जाला दीवी 


(गाजि गवरीशौरी कुन) 
बु हय अर्ध रातन लायय नाद 


मॉज गवरी शोरी बोजि फॉर्ययाद, 

बु हय अर्ध रातन लायय नाद। 
ल्वलि लळुनाव चॉन्य पम्पोशि पाद ।। 
बु हय अर्ध रतन लायय नाद।।०।। 


पछ छम चॉन्य पँज सथ रछतम, 
लछि छुस गोमुत यछ बरतम। 

राग व्वपुदावतम कासतम व्याद।। 

बु हय अर्ध रातन लायय नाद्‌।।०।। 


सॉरी स्वख छि चैय निशा पाथान, 
मुश्किल चानि देस्य सपदि आसान। 
कुस सन्यम वादन कुस दियम दाद।। 
बु हय अर्ध रातन लायय नाद ।।०।। 


चाने आनुग्रैह फ्वलिह्यम बाग, 

स्वखु म्वख वुजि हाम मॉज अनुराग। 
लाग चठतम तु मन करतम शाद।। 
बु हय अर्ध रातन छायय नाद।।०।। 


माँज जाला दीवी 


शॉन्ती बोन्यन हुंद शेहजार, 

नाण चानि वुजुवुन्य अमर्‌यतृ दार। 
भास चोन पोशस मंज छु ऑहलाद।। 
बु हय अर्ध रातन लायय नाद।।०।। 


चानि यार बल चलान पाप तय मल, 
शाप पोत ह्यवान जीव बनान न्यर्मल। 
चानि पूजायि क्याह मेछर तु साद।। 
बु हय अर्ध रातन लायय नाद।।०।। 


माँजाँय अर्जी थव मे मंजूर, 
ओरजुव तु दोर कोठ थव ऑछ पूर। 
सुबु शाम राथ दोह रोजतम याद।। 
बु हय अर्ध रातन लायय नाद।।०॥। 


'सॉँयिलस' पछ चाँन्य माजि हुंद श्रेह, 
चय छिहम नखि डखि स्वय छम तेह। 
धर्मुक तु कर्मुक दितम दून साद।। 

बु हय अर्ध रातन लायय नाद।।०।। 


माँज जाला दीवी 


बोजि माँज म्याँन्यी गवरी शौरी 


हदयस मंज रट र्‌वनि पाद चॉनी, 
बोजि मॉज म्यॉन्य गवरी शोरी। 
क्त्यन द्वर्गत छख चु कासॉनी।। 
बोजि माँज म्यॉन्य गवरी श्रोरी ।॥० ।। 


गेरि नूर पोरि छख वास करवाँनी, 
तति कृपा चॉनी छे सारिनुय बनान। 
अमर्‌यतु नाग चानि मूक्ष मेलॉनी।। 
बोजि माज म्यॉन्य गवरी श्रोरी।।०।। 


बोनि चानि स्वर्गच शौहलथ दिवॉनी, 
शवब वर्शींनी मंदरक्य साम। 
अनुग्रेहे आंगान स्वख व्वपदॉनी ।। 
बोजि मॉज म्याँन्य गवरी श्रौरी।।० ।। 


चानि स्यदु पीठ कस नु बनि कामरॉनी, 
पूर सपदाँनी छै मनो कामना। 

चानि बरनि प्यठ युस चै नाद लायॉनी।। 
बोजि माँज म्याँन्य गवरी श्रोरी।।०।। 


॥ णि मॉज जाला दीवी | 
"ळा मप ्च्च्त्त्च्च्च्च्च् | 
तस क्याह छु हाजथ यस दया चॉनी, | 
बॅड मैहरबॉनी यस करान छख | 

स्वख तु सम्पदा तस छि मीठ्य दिवॉनी।। | 

बोजि मॉज म्यॉन्य गवरी श्रोरी।।० ।। 


युस ति ओरुत चॉन्य पूजा करॉनी, 
ध्यान दारॉनी यैछि पछि चोन। 

` शॉन्ती तस बनान छुय बनान दॉनी।। 
बोजि मॉज म्यॉन्य गवरी श्रोरी 11० ।। 


आसर चानी छु त्रिभवन पकॉनी, 
छख कासनी जन्मुक्य खुर्‌य। 
अकि दया दृष्टियि जगत हशींनी।। 
बोजि मॉज म्यॉन्य गवरी श्रौरी।।०॥। 


पापु हर॒ दर्भि ळॉव्य युस वालॉनी, 

युस छु सारॉनी पम्पोशि फोत्य। 

चिव्य डूर्‍य, गोंडूय पेळ्य व्यनु सोम्बरॉनी ।। 
बोजि मॉज म्यॉन्य गवरी औरी।।०।। | 


कम बखति जन तय संत लारॉनी, 
ऑस्य प्रारॉनी दर्शनस चैय। 
कॅरथख कूपा रूद्य चैय स्मरॉनी।। 
बोज़ि मॉज म्यॉन्य गवरी श्रोरी।।०।। | 

चानि नूर नूर पूर छुय नूराँनी, 
माजि हुंद माल्युन असाँनी म्योन। 
“साँयिलस' कर दया सथ छस चॉनी ।। 
बोजि मॉज म्यॉन्य गवरी श्रौरी ।।० ।। 


लोल नाद 
(चु पोद) 


नाद बोजन वालि बोजुम लोल नाद। 

पाद रटुहय व्वन्य मे कोसुम सॉर व्याद।। 
चोन दामन रोट मे वॉसिल वार बोज। 

छुस ब॒ 'सॉयिल” हालुसुय म्यॉनिस दि दाद।। 

बॅहय प्रारय चानि दबीर मॉजॉय 
(माजि जिष्टायि कुन व्यनथ) 


कति मै पय छुम वनतु कोत लार्‌ माँजाँय, 
बु हय प्रारय चानि दबीर्‌ माँजाँय। 
कुसुय बोज्यम वनु कस जार मॉजॉय।। 

बु हय प्रारय चानि दबीर माँजाँय ।।० ।। 


छमनु वासना श्वद माँज छुस ब॒ रावान, 
मन छु चन्यचल युसन कुनि सार थावान। 
नाव यीर छम तर्‌ कमि तार मॉजॉय।। 

बु हय प्रारय चानि दबीर्‌ मॉजॉय।।०।। 


चॉन्य स्यद पीठ जीळ्य यॉर्‌, आसुवुन्य छय, 
माँज जिष्टा पानु तँत्य आसुवुन्य छय। 
स्वख तु शान्ती तेतिनय आसुवुन्य छय।। 

बु हय प्राय चानि दबीर मॉजॉय।।०॥। 


मॉज संसॉर्‍य खुर्‌यवृय वूनुम जाळ, 
ह्यनु यी यी जांह मा सुलि च्यूनुम। 
छल छिदरे तुलुम अंधकार मॉजॉय।। 
बु हय प्रारय चानि दबीर मॉजॉय।।०॥। 

छख चु माता जगतस रक्षा 'करान, 
अंजानन बेकसन पालना करान। 
छख हय मॉसमन चु पाळनहार मॉजॉय।। 
बु हय प्रारय चानि दबीर मॉजॉय ।॥० ।। 


दिलु अँन्दरिम्य सिर जानुवुन्य छख मॉज, 
छुस बु कंगाल अनु कति खीर खंड थाँज। 
छैन्य प्राण हय दिमय उपहार माँजाँय।। 

बु हय प्रारय चानि दबीर मॉजॉय।।० ।। 


धर्म कर्म निशि रोवुस गोम युथ हाल, 
क्रुठ्य संतापन मॉज जाँजिम ताल। 
श्वब दर्शनु लब शैहजार मॉजॉय।। 
बु हय प्रारय चानि दबीर्‌ माँजाँय।॥० ।। 


आँदीनन अनुग्रैह छुम चोनुय, 

ड्यक्‌ फ्वलुवुन्य शेर्यम ड्यक्‌ लोनुय। 

अदु 'सॉयिलस' फ्वलि मे गुलजार मॉजॉय।। 
बु हय प्रारय चानि दबीर मॉजॉय।।०।। 

माँज जिष्टॉय आसय दस्तबस्तु लोलो 


मॉज जिष्टॉय आसय दसबस्त लोलो, 
प्रान वंदयय जार बोजनस तु लोलो। 
पान आलवय छुम सु दरदस्त लोलो।। 
प्रान वंदयय जार बोजनस तु लोलो।॥०।। 


चानि दर्शन पाप शाप सपदान दूर, 

चानि पर्तवु अनि गटि मंज फ्वलान नूर। 
आस बंदगी छुस ब बेकस तु लछोलो।। 
प्रान वंदयय जार बोजनस तु लोलो ।।०।। 


जेठ ब्रसवारि दामन रोट मै चोनुय, 

हाळ अहवाल जानुवुन्य छख सोनुय। 
पॉरय लगुहय जीळ्य यॉरस त लोलो।। 
प्रान वंदयय जार बोजनस तु लोळो।।०॥। 


मनु मंदरस मंज आसन बु थावय, 

येमि बदनुच चम तथ्य वथुरावय। 

दुफ जालय खूनि जिगरस तु लोलो।। 
प्रान वंदयय जार बोजनस तु लोलो ।।०॥। 


चा 

डल बठि प्यढ मनु तारि नाद लायय, 
चानि आंगन भक्ती साज़ वायय। 

पनुनि स्मरनि मंज कर मै मस्तु लोलो ।। 
प्रान वंदयय जार बोजनस तु ळोलो।।०॥। 


मॉज नादान शुरिसुय प्यठ दया कर, 

ज्ञानु दात्री ऑरतिस प्यठ कृपा कर। 

करतु अनुग्रेह दिल छुम मे खसतु लोलो।। 
प्रान वंदयय जार बोजनस तु लोलो ।।०।। 


चानि स्यदु पीठ संत्वष्ट सपद्यम मन, 
जन्मन हुंजि यात्रायि सपद्यम छूयन। 
चलि मे जन्मुक खुर करमसतु लोलो।। 
प्रान बंदयय जार बोजनस तु लोलो ।।०।। 


छुमनु अनुमान जानु कति पूजा तु पाठ, 
मोहे मायायि कोरनस धर्म कर्म काठ। 

सथ खमीर छय चॉन्य 'सॉयिलस” तु लोलो।। 
प्रान वंदयय जार बोजनस तु लोलो ।।०।। 

क >_ “-._.____________-_____ 


कॉली कृपालिनी ऑर्चर बोज 


शैहरि सिरी नॅगरच हय पोशि मॉली, 
कॉली कृपालिनी आँचर्र बोज। 

अंदु अंदु बंद चॉन्य आमत्य सवॉली।। 
कॉली क॒पालिनी ऑचर बोज।।०।। 


वितस्तायि बठि छुय चोनुय अस्थान, 
नाग चानि अमर्‌यतु दारा वसान। 
संतापु नारन अस्य हय जॉली।। 
कॉली कूपालिनी ऑचर्र बोज़।।०॥। 


चंदु छेन्य व्वड्नॅन्य द्रायि ननुवॉरी, 

गुल्य गॅन्डिथ आयि अस्य योत सॉरी। 
प्राण पान ह्यथ आयि चेय किच डॉली।। 
कॉली कृपालिनी आँचर्र बोज़।।०॥। 


मॉजॉय चुय करान राक्षसन संहार, 
कम कम बॅली छुय चोन आहार! 
जाम चॉन्य जरकाँर्‌य शानु म्वलॉली।। 
कॉली कपालिनी ऑर बोज।।०॥। 

` ग्रास चोन पाँपियन होश डालॉनी, 
चानि बीम छिनु तिम ठँहराँनी । 

खडग दारिनी छिय ग्वण चै न्यरॉली ।। 
कॉली कृपालिनी आँचर्र बोज।।० ।। 


भॅखत्यन सायि चोन माँज भवाँणी, 
चै वराँय कस फिकिर छय साँनी। 
गदिर्श चोन आकाशि पातॉली।। 

कॉली कृपालिनी ऑर बोज।॥० ।। 


जुव. वथराव॒ होय यिखना साँली, 
फ्वलिहे जन पम्पोश ह्युव मन। 
सोरुय छु चोनुय चरेय किच डाँछी।। 
कॉली कृपालिनी ऑचर्र बोज़।।० ।। 


चॉनी सथ असि डखि चुय अंद वंद, 
अर्जी बोज अस्य छि हाजत मंद। 
'सायिल' छु चंद छोन अथ छिस खॉली।। 
कॉली कृपालिनी ऑचर्र बोज ।।० ।। 

ही त्रिपोर स्वंदरी पालना कर 


लोल तय मायि लागय पोशि ग्वंदरी , 
ही त्रिपोर स्वंदरी पालना कर। 

अठ कल दितम सुमरथ मनु अन्दरी ।। 
ही त्रिपोर स्वंदरी पाळना कर।।०।। 


चाने कूपायि बॅखत्यन बनान छय सैद्धी, 
चेय निश क्या खेटिथ द्वख साँन्य चैय वेदी। 
रोज सहायतस असि यिनु मन हन्दरी।। 

ही त्रिपोर स्वंदरी पालना कर।।०।। 


त्युथ बल दितम युथ वश गछन इन्द्री, 
डंजि गोछ रोजुन यि चन्यचल मन। 

युथ नु लूभ बेयि कपट व्यापि मनु ऑन्दरी।। 
ही त्रिपोर स्वंदरी पालना कर।।०।। 


यूग सादुहव माँज असि करतु ऑही, 

सारि जगतुच छय चै आगाँही। 

यिम वतु छि कठिनि तय पकुन शीशि देन्द्री।। 
ही त्रिपोर स्वंद्री पालना कर।।०॥। 

त्रिपुरा चुय छख टर बोनि अँन्दरी, 
करफॅल्य मँहलु किन्य छु चोन दीवीदार। 
बॅखत्यन वुजुवान छख मोहे नन्दरी ।। 

ही त्रिपोर स्वंदरी पालना कर।।० ।। 


यिम यैछि बावान कंदु नाबदु क्वंदरी, 
जग करान चोन तिक्य चोरम दौह। 
तिमनुय कर प्राकश ही फल न्द्री ।। 
ही त्रिपोर स्वंदरी पालना कर।।० ।। 


'सायिल” जानि क्याह कमि सुत्य सँन्दरी, 
दितु तस गाटुजार करतम कल्याण। 

दर्शन दितस मॉज अमि मनु मंदुरी।। 

ही त्रिपोर स्वंदरी पालना कर।।० ।। 

माँज त्रिपुरा यीतनय आर म्योनुय 


जय बॅव्यनुय जय जय कार म्योनुय, 
मॉज त्रिपुरा यीतनय आर म्योनुय। 
छख चु कासान गट अंधकार सोनुय।। 
मॉज त्रिपुरा यीतनय आर म्योनुय ।।०।। 


प्रात: काळ मॉज बोज म्योन नमस्कार, 
भवु सागरस छख दिवान बॅखत्यन तार। 
यथ जगतस छु बस आधार चोनुय।। 

मॉज त्रिपुरा यीतनय आर म्योनुय।।०॥। 


माघु मासस युस दरान चोनुय व्रथ, 

तस छु हर दर्बार मान शान तु यजथ। 
कद्र मॅन्जिळत तस व्यकार आसुवोनुय।। 
मॉज त्रिपुरा यीतनय आर म्योनुय।।०।। 


युस ओक दोहे करि चानि पूजि हुंद सुं, 
विघ्न तस चलान रोजान सु स्वखसुय मंज ।.. 
शुहुळ शेहजार तस छु वॉन्सि पोशिवोनुय।। 
मॉज त्रिपुरा यीतनय आर म्योनुय।।०॥ 

युस द्वयि दोहे पोशिबाँर्‌य सारान छुय, 
बजि बावनायि पादन चै लागान छुय। 
छुनु बेमार सुय जांह रोजुवोनुय ।। 

मॉज त्रिपुरा यीतनय आर म्योनुय।।० ।। 


युस त्रैयि दोहे चॉन्य नाम स्मरण फिरान, 
तस छु मनकुय मनक पॉन्य पानय अलान | 
व्यपुदायन तस संहार गछ्वोनुय ।। 

मॉज त्रिपुरा यीतनय आर म्योनुय।।०।। 


माघु गट पॅछ्य चोरम चोन जन्म दयन, 
तिक्य मनावान येछि पछि छिहख टोठन। 
सथ रछिवुन म्वख कल्याणकार चोनुय।। 
मॉज त्रिपुरा यीतनय आर म्योनुय।।०।। 


पाँचुम शेयिम युस चॉन्य त्वता करान, 
सतम ऑठम चानि वेरि युस करान दान। 
तस छु अन्न धनु बिसियार रोजुवोनुय।। 
मॉज त्रिपुरा यीतनय आर म्योनुय ।।० ।। 


नवम दुहुम चानि नावु युस ख्यावि बूजव, 
तस नु स्वख तु सम्पदा येति जांह सोरान। 
तस चु बंडार रोजान बर॒वोनुय।। 

माज त्रिपुरा यीतनय आर म्योनुय।।०।। 


माँज जाला दीवी 


कॉश बाँश त्रुवुश युस करान ग्वण कीर्तन, 
तस छु परम आनन्द बनान छुस फ्वलान मन। 
तस छु सेकिल्यन गुलजार बनु वोनुय।। 
मॉज त्रिपुरा यीतनय आर म्योनुय।।०।। 


च्वदश मावसि तय पुणिम युस हुम छुय करान, 
खिर बॉगरान द्वद तु कंद हवनस हुमान। 

सोर व्यवहार तस छु पानु स्यदुवोनुय।। 

मॉज त्रिपुरा यीतनय आर म्योनुय ।।० ।। 


मॉज त्रिपुरा अनुग्रेह करतु दासस, 

कष्ट संकट कासतय व्वन्य 'सायिळस'। 
चोनुय स्वछ छुतस अंदु वातुवोनुय।। 
मॉज त्रिपुरा यीतनय आर म्योनुय।।०।। 

लॉग्य जे लक्ष्मी शेरे पोश 


परमार्थ वति नेर धर्मचि वेरे, 
लॉग्य जे लक्ष्मी शेरे पोश। 
पावि पॉवि ह्योर खस कर्मचि हेरे।। 
लॉग्य जे लक्ष्मी शेरे पोशा।।०॥। 


ऊँ शब्द ज्ञानुक ग्रट येलि फेरे, 
ओहक गव परम ब्रह्म करतस छैन्द्य। 
संतोषि छल तल स्वखु माँद नेरे।। 
लॉग्य जे लक्ष्मी शेरे पोश।।०।। 


सतुकुय ब्योल वव च्यतुचे जेरे 
ह्यतके सगु सुत्य नेर्यस तर। 
आनन्द फल भवि अकि अकि बेरे।। 
लॉग्य जे लेक्ष्मी शेरे पोश।।०।। 


बीज अछर्‌ जपु चुय वठ फबु सेरे, 
श्रोचि श्रानि योनि गंड मनु यॅन्दुरस। 
सत्‌ स्वभाव सत्संग यीन्य येरे।। 
लॉग्य जे लक्ष्मी शेरे पोश।।०।। 


| 

श्वजर वुद्यूमचि अकि श्वजि जेरे 
मनुकिस मनुकस लगि तुलु त्राव। 
अनाहतु स्मरणि श्‍वद स्वर नेरे।। 
लॉग्य जे लक्ष्मी शेरे पोश ।।० ।। 


संसाँर्‌य स्वखकुय शर तस नेरे, 
मोहे मायायि हुंद चश्क्‌ यस चाव। 
वैषियन हुंद जलर्‌य जाल यस गेरे।। 
लॉग्य जे लेक्ष्मी शेरे पोश।।०।। 


प्रभात काळस कल यस फेरे, 
संध्या समयस युस कर्‌यस पूज । 
प्वनि सँच लॉनिस वर तस नेरे।। 
लॉग्य जे लक्ष्मी शेरे पोशा।।०॥। 


जिगरकि रतु बर चाँग्य जाल जूरे, 
शेहँ रगनुय हुंज स्वयञ्च चय कर। 
“सायिल* भक्ति दुपु सुगंदी फेरे।। 
लॉग्य जे लक्ष्मी शेरे पोश।।०।। 

माँज पॉन्य पानय करतम दया 


चानि रोस संसार छुम वॉरानय, 
माँज पॉन्य पानय करतम दया। 
लक्ष्मी टोठतम सोरि सामानय ।। 
माँज पॉन्य पानय करतम दया।।०॥। 


ल्वहँ लंगर क्यथ पकि सोर कारखानय, 
म्वहताज अस्य छि हॉरानय बोज। 
शुर्‌य बाँच आँशनाव छिम नालानय।। 
मॉज पॉन्य पानय करतम दया।।०।। 


समया सख गव छिनु व्वतुलानय, | 

कुनि किन्य कुन नु वातानय बोज। 

क्रूठ प्योम चालुन छुस नु व्यतुरानय।। 

माँज पाँन्य पानय करतम दया ।।०॥। 

| 

स्वनु खप बँर॒य बॅर्‍य छि चॉन्य खजानय, 
मोहर्‌ द्यार छख बॉगरानय। | 
अन्न धन हनु वन छख सोजानय।। 
मॉज पॉन्य पानय करतम दया।।०।। 


>>>” 


/ ० 

साम्रथ मा छुम छुस हय खोचानय, 
पनुन्यन तु परद्यन मंदुछान बोज। 
अथ छोर चंद छोन छूयपु दिवानय।। 
मॉज पॉन्य पानय करतम दया ।।०।। 


स्वख तु सावय छख बखशावानय, 
द्वर्गत चुय कासानय बोज। 

चानि पीठ आनन्द छुय फिर्यवानय ।। 
मॉज पॉन्य पानय करतम दया ।।० |। 


कम कम बादशाह चैय पूज़ानय, 

छख तिमन प्यठ मैहरबानय बोज। 

सर्व सम्पदायि किन्य तिम छि हषीनय ।। 
मॉज पॉन्य पानय करतम दया।।०।। 


खीर सागर मंजु द्रायख असानय, 
मनशन पॉन्य पानय करतम दया। 
नारायणस छख सीवाकरानय।। 
माँज पॉन्य पानय करतम दया।।०॥।। 


'सायिल” डेडि तल चै नाद लायानय, 
कर कूपा छु आशावानेय बोज़। 
आदीन अनाथस गछ टोठानय।। 

मॉज पाँन्य पानय करतम दया।।०।। 

दुर्गा मातायि कुन 


सर्वशक्तिमान माँज शांत स्वभावय, 

ग्वन गँजरावय थावतम ध्यान। 

ग्वण चाँन्य आँथ रँस्य कृत्य व्यछ्नावय।। 
गवन गँजरावय थावतम ध्यान ।।० ।। 


येछि पछि मनु मंदर आसन थावय, 
करतम अनुग्रैह बनि मै कल्याण। 
पान छुम चोनुय तु चेय आलुनावय।। 
ग्वन गँजरावय थावतम ध्यान ।।० ।। 


चानि यछायि किन्य जगत व्वपद्यावय, 
ब्रह्मा, विष्ण, महेश छि रफ दारान। 
पुष्टी तुष्टी हीम परनावय।। 

गवन गँजरावय थावतम ध्यान 11० ।। 


नवन मूर्तियन हुंद्य नाव वनुनावय, 
सिद्धि दात्री छख च कॉचाह महान। 
जगत्‌ अम्बा किथु चोन दर्शुन प्रावय।। 
ग्वन गँजरावय थावतम ध्यान ।।० ।। 


हीमाल राजुन शेर पॉरावय, 
न्यर्वान थम म्वखतु छैत्रस शान । 
दबीर्‌ चानि गंटायि वजुनावय।। 
ग्वन गँजरावय थावतम ध्यान।।०।। 


अशिवानि पाद चॉन्य न्यथ छलुनावय, 
व्वथरावय अँछर वालव पान। 

र्‌वनि पाद हृदयस मंज ललूनावय।। 
ग्वन गँज़रावय थावतम ध्यान ॥॥० ।। 


भॅखत्यून हुंद्य लोल नाद याद पावय, 
डखि छख चय मॉज छख टोठान। 
“सायिलन'" केर त्वता बडि भक्ति भावय।। 
ग्वन गँजरावय थावतम ध्यान।।०॥। 

माँज जार वनय विळजार वनय 


आमुत बु पापन मंज़ ह्यनय, 

मॉज जार वनय विल जार वनय। 
करतम दया थवतम कनय।। 

मॉज जार वनय विळ्जार वनय।।०।। 


स्वाहा, स्वदा छख वष्टकार, 
छख चुय अकार, मकार बेयि उकार। 
न्यथ अछरसय मंज प्रथ क्षणय।। 

मॉज जार वनय विलुजार वनय।।०॥। 


सृष्टी स्वरूपा छख महान, 

सिथिती स्वरूपा चेय वनान। 

चानि सुत्य पकान छुय त्रिभवनय।। 
मॉज जार वनय विलुजार वनय।।०।। 


चुय छख शौरी चुय ईश्वरी, 

लजा, क्षमा, शान्ती, बुद्धी । 

चैय निश त्रिग्वण गॅयि उत्पन्नय।। 
मॉज जार वनय विलुजार वनय ।।० ।। 

ही खड्गदारिनी कर कृपा, 
संध्या चु सावित्री छख उमा। 
शक्ती चु छख निर्बन्धनुय।। 
माँज जार वनय विलुजार वनय ।।०।। 
असरव बु ओनमुत छुस अरय, 
चैय रोस बु व्यन्ती कस करय। 
'सायिल” बु व्वन्य कथ कथ सनय।। 
मॉज जार वनय विलुजार वनय ।॥०॥।। 
(तेज रोव) 


जीवु रठ तु मन कचे 


इन्द्रेय रठ तु म्वछे, जीवु रठतु मन कचे । 
वैषयव कौरहख लछे, जीव रठतु मन कचे। । 
शम दम जान गळे, जीवु रठतु मन कचे । 
ध्यान दार यैछि पछे, जीवु रठतु मन कचे । 


छांफ व्वथि नजरि वछे, जीवु रठतु मन कचे। 
नर्कुनि तावि तचे, जीव रठतु मन कचे। 
सोरुय येती म्वचे, जीव रठतु मन कचे। 
ज्ञान लब खश दि मछे, जीव॒ रठतु मन कचे। 
ग्वर लागि बाल बछे, जीवु रठतु मन कचे। 
सायिल” युस रुत यछे, तस नु कँह ति कम गछे। 
स्वख बन्यस द्वछि इछे, जीव॒ रठतु मन कचे। 


माँज जाला दीवी 
(अँपील) 
अदु बेजरस ति चलि वह्य तु वाय 


युस येछि परस तु तस येछि गरस, 

अदु बेजरस ति चलि वुह्य त वाय। 
ह्व यैलि येछि येति पानस तु परस।। 
अदु बेजरस ति चलि वुह्य तु वाय।।०।। 


रचरस व्वमेदवार रोजि युस सरस, 

रुत कांछनस छी रति र॒त्य फल। 

रुत युस स्वरि सुय छु टोठ ईशरस।। 
अदु बेजरस ति चलि वृह्य तु वाय।।०।। 


सुय दिल रंजु नावि पनुनिस तु व्वपुरस, 
नहक लुकस यियि अकार बकार। 

तस छि तति हाँकल तु तॉऱ्य वॅथ्य बरस।। 
अदु बेजरस ति चलि वुह्य तु वाय।।०।। 


युस गर्‌ गर्‌ त्रावि रटि ख्वर हरस, 

तस म्वकालि दुय छांप बनि न्यर्मल। 
सूहम सू परि मंज एवद स्वरस।। 

अदु बेजरस ति चलि वह्य तु वाय।।०॥। 


नजि 

युस नु जीव ब्यन जानि मादस तु नरस, 
तस छूयनन अँदर्‌य गंड छबि म्वकुजार। 
तस माळगन पॅतिमि गरि प्राणय दरस्र।। 

अदु बेजरस ति चलि बह्य तु वाय।।०॥।। 


युस पान पुशरावि जगत ईशरस, 

तस कति व्यापि जांह मोहे अंधकार। 
तस रछान सुय मंज खॉरस तु शरस।। 
अदु बेजरस ति चलि बह्य तु वाय।।०॥। 


धर्मस कर्मस व्यवहारस गरस, 

पजुनस नें पजुनस थवि युस ध्यान। 
सुय बॅँखुत्य माननु यियि सॉरिन सरस ।। 
अदु बेजरस ति चलि वृह्य तु वाय।।०॥। 


येलि न तति ब्यन आव 'सायिल' कवु करस, 
कति थुरस छु अख तु ब्याख गोस। 

कुन सु छु पानय पॉए्य तस कुनिस।। 

अदु बेजरस ति चलि वृह्य तु वाय।।०॥ 

(शारदा मातायि कुन) 


जायि जायि छी दिवान वॅन्यये चैय 


शारदा पीठूच हय ब्रांद कॅनिये, 

जायि जायि छी दिवान वॉन्यूये चैय। 

चॉनी कृपा असि प्यठ आसु वुनिये।। 

जायि जायि छी दिवान वॅन्यूये चैय ।1० ।। 
फल दायक छेख फल दिव॒ वुनिये, 
बॅखत्यन दया कर॒वुनिये च॒य। 
शॉन्ती दिथ छख्‌ ब्रॉथ कासुवुनिये।। 
जायि जायि छी दिवान वॅन्यूये चैय।॥॥० ।। 

चानि अनुग्रेह मॉज कँशीर द्रायि नॅनिये, 

पृथिवी हुंद स्वर्ग वोनये तथ। ` 

जगतुक्य इतिहासकार अथ) सॅनिये।। 

जायि जायि छी दिवान बन्य चैय ।।०॥। 
माजि शक्ती हुंज चु ति अख बैनिये 
यिथु कन्य द्वदस मंज छै थॅन्यये जान । 
व्योपिथ अख ऑकिस मंज छि तिथ कॅन्यये ।। 
जायि जायि छी दिवान वॅन्यूये चैय।1० ।। 

काँशिर संस्कृती छैय व्यछनुनिये, १ 

नीलमत पुरान वखुननिये ती। | 

चाँनी गाथा क्याह वखुनुनिये।। 

जायि जायि छी दिवान वॅन्य्‌ये चैय।1० ।। 

भ्रम छु यि | 


भ्रम छु यि संसार दम छुखनु न| 


दम न सॉ रोजान सोर। | ॥ 
मोह माया छय ब्यन छुख | 


दम न सॉ रोजान सोर॥। || 


बोजान, 


नहकय क्षूबुक गम छुय 
क्याजि छुख लागान चोर। || aE 
तति यी हाथ आख /तिय 
दम न सॉ रोज़ान ॥ | | 


| | 
| | 
| 


/ { 


नॅख्य छुय पापुन बोर( 
योत यिथ तोकक्युत 
दम न सॉ रोजा मरी॥॥ 1 0) 


स्यौद शौद कोनु छुय 5 बासान, 
हौकुल्य नास छुय प्योर। 
क्याजि छुय नु साफ त॒य पाक चैय रोचान, 
दम न सॉ रोजान सोर।। 5 


2 

ताली मोज लाता पय... 
येति क्याह मॅशरुथ ज्वन छुय न फेरान, 
कमि वादु आयोख योर। 

सॅन्दिजन जॉल्य दिन वॉन्सय छि सोरान, 

दम न सॉ रोजान सोर।। 


काँसि हुंद जुरविथ दिल छुय न॒ जुरवान, 
पनुनि वुद्यूग कर जोर। 
संतोषस छुनु लूभ जांह पोरान, 
दम न सॉ रोजान सोर।। 


यथ कायायि छुख पॉरान तु शेरान, 

अथु छोन गछुन ननुवोर। 
'सायिल' तमि गरि कस क्याह छु फोरान।। 
दम न सॉ रोजान सोर।। 

पर तु जीवु ऊँ नमः शिवाये 


प्रभात काळस दयि नाव स्वरतु जीव, 
पर तु जीव ऊँ नम: शिवाये। 
श्र महिम्ना पार श्वदि मनु पर तु जीवु।। 
पर तु जीवु उँ नम: शिवाये ।।०।। 


शिव छुय आधार येमि त्रिभवनुकुय, 

जगि पालुवुन छुय पानु सृष्टा। 

क्षणु क्षणु तम्य सुंदुय एवब ध्यान करतु जीव।। 
पर तु जीव ऊँ नम: शिवाये।।०।। 


शिव तय शक्ती छि सृष्टी कारण, 

भव॒ सागरस यिम छि बँखुत्यन तारान। 

तिहुंदुय व्रत छोल पुछि चुय दर तु जीवु॥ 
पर तु जीव ऊँ नम: शिवाये।।०।। 


संसॉरय स्वख सम्पदायि हंद छु आगुर, 
येह: लूक परिलूक सुय सुधारान। 
तसुंदुय आनुग्रेह सुबु शाम सर तु जीवु।। 
पर तु जीव ऊँ नमः शिवाये ।।०॥। 

सुय छुय सानि यछायि पूर्ण करवुन, 
सुय दया सागर कृपा सिंधू । 
तॅस्य नील कंठस गॅजगाह कर तु जीव ।। 
पर तु जीव ऊँ नम: शिवाये।।० ।। 


सुय कल्यान कॉरी पालनहॉरी, 

सुय बोजान 'सायल्न' छुय जाँरी। 

तॅम्यसुय चु जुव तु जान अर्पण कर तु जीव ।। 
पर तु जीव ऊँ नम: शिवाये।।०।। 


2 माँज जाला दीवी 

ऊ नम: शिवाये क्षण क्षण कर 


शिवाय नम: ऊँ बजि श्रद्धाये, 

ऊँ नम: शिवाये क्षण क्षण कर। 
बस ती कीवल दार धारनाये।| 

ऊँ नम: शिवाये क्षण क्षण कर।।०।। 


शंकर जटायि मंजु वोन गंगाये, 

पाप तस म्वकलन व्वंदि चलि मल । 
युस जीव म्योन जल छावि कायाये।। 
ऊँ नम: शिवाये क्षणु क्षण कर।।०।। 


ङ्यकुकुय चॉन्द्रम असि बोड पाये, 
मनुकिस अंधुकारस करान नाश। 
छुय दुयी कासान नजरन छाये।। 

ऊँ नम: शिवाये क्षणु क्षण कर॥०।। 


चोनुय त्रिशूल शेरान भूमिकाये, 
व्वपुदावान स्वख शॉन्ती सुय। 
त्रेशवय कारण तमि मंजु द्राये।। 

ऊँ नमः शिवाये क्षण क्षणु कर।।०॥। 


न्न नक्का सन्स च्च 


मोह जाल चट॒वनि सरफ्‌ मालाये, 
द्वख तु व्यपदाये जगि कासान। 
विषयण मूल प्राय करान आये।। 
ऊँ नम: शिवाये क्षण क्षण कर।।० ।। 


डाबरि स्वर्‌ भूत प्रुथ व्यसुर्‌याये, 
प्रथ दिशायि बोज शिव शंकर। 
कुनि छुनु ओंत वोंत चानि मायाये।। 
उँ नम: शिवाये क्षणु क्षणु कर।।० ।। 


शांखु नादु सतिन वीद व्वळ्स्याये, 
छल छिद्रि वँछ थथुराये बोज। 

येछि पेछि सुंज कोर चानि पूज्ञाये।। 
ऊँ नम: शिवाये क्षणु क्षणु कर।।० ।। 


सुह म॒सलाह चोन सोन व्वपाये, 
कालु भय कासुवुन तमि कुय ध्यान। 
युस चोन नाव स्वरि तस नु परवाये।। 
ऊँ नम: शिवाये क्षणु क्षणु कर।।०।। 


कल माल खंडु माल छय गगराये, 
क्वकर्मी तु पॉपी छिय ह्यवान त्रास। 
त्राहि त्राहि छिय परान जय शांकराये।। 
ऊँ नम: शिवाये क्षणु क्षणु कर।।०।। 

जु नेथर चॉन्य बुछान चानि लीलाये, 
कॉलास कोह सोन साये छुय। 

त्रैयमि नेथर्‌ संहार कथ नु गछ्याये।। 
ऊँ नम: शिवाये क्षणु क्षणु कर।।०।। 


बीज मंत्रचे रचि प्रेरणाये, 

कूफ चलि सोरुय बनि रुत पाय। 
बवसर्‌ तार बनि स्मरणाये।। 

ऊँ नम: शिवाये क्षणु क्षणु कर।।०॥। 


नील कंठ विष चोथ स्वछ गव प्रजाये, 
गंगुजळ अमऱ्यतु सगुनावतम। 

हर्‌ कर 'सायिलस” श्वद वासुनाये।। 
ऊँ नम: शिवाये क्षणु क्षणु कर।।०॥। 


रामु रामय केरिव सुबु शामय 


राम चन्द्र छु मूक्षीदामय, 

रामु रामय करिव सुबु शामय। 

सुय छु सत्‌ ग्वर सुय छु सत्‌ नामय ।। 
रामु रामय करिव सुबु शामय।।० || 


जाव कोशेल्यायि येलि रामु अवतार, 
द्राव रावनस करनि सुय संहार। 

स्वनु लंकायि कोरुन लीलामय।। 
रामु रामय करिव सुबु शामय।।०।। 


राजु जनकन थोव बोड शर्ता, 

रामु चॅन्द्रन कर येलि ह्यमथा। 

तीर्‌ अकि थोद तुजिन कमानय।। 
रामु रामय केरिव सुबु शामय।।०॥। 


टूठ शिबरी दया केरनस, 

गव संत्वष्ट प्यठ बसंत कावस। 
फोल्य वांदर बेयि हनुमानय।। 

रामु रामय केरिव सुबु शामय।।०॥। 

रामु राजुक शेहजार वाह वाह, 
स्यजर्‌ पजरुक व्यवहार वाह वाह । 
स्वख तु आनन्द बेयि आरामय।। 
रामु रामय करिव सुबु शामय॥॥० ॥। 


रामुनाव छुय छूवकनुय मरहम, 

स्वर तु गरि गरि व्यापी नु कांह गम। 
द्वखुनय कुनि रोजिन निशानय।। 

रामु रामय करिव सुबु शामय।॥॥० ॥। 


राम राजुक वाटु छुय मश्हूर, 

जुव रोजि--नु-रोजि वाटु गछि गछुन पूर॒। 
पोज धर्म कर्म छु तति पॉगामय।। 

रामु रामय करिव सुबु शामय।।० ॥। 


राम नावुचि स्मरनि प्रय बर, 
पालनहार सुय जगत ईशर। 
सुय हा 'सायिलु' करि कल्याणय।। 
राम रामय करिव सुब शामय।।०।। 


क क्ल जाला दीवी 


रामु रामु रामु रामय 
(स्आ+म = राम) 


संसाँर्‌य गंड मचरान, २३, रामु, राम, रामय। 
भवुसर तार तारान, रामु, रामु, रामु, रामय।। 


र गव जगतुक सार, आ रात मूल आधार। 
म गव तथ मकामय, रामु, रास, रामु, रामय।। 


र जन्मुक रहस्य जान, आ आयुर तम्युक मान। 
आ छु मान अवमानय, रामु, रामु, रास, रामय।। 


र गव रसकुय राश, आ गव यछ पछ तु आशा। 
म मस तु मयखानय, रामु, रामु, रामु, रामय।। 


र छु रचरुक अनहार, आ छ आदरुक आकार। 
म मँजिल वनानय, रामु, रामु, रामु, रामय ।। 


र छु आनुग्रैहे रव, आ छु श्‍वब रागु परतव। 
म छु सथ चेनुवानय, रामु, रामु, रामु, रामय।। 


116 


मॉज जाला दीवी 


र गव राँतिब रमन, आ गॅयि आदि स्मरण। 
म गव मोक्ष दामय, रामु, रामु, रामु, रामय।। 


र दॅप्यजि हृदयुक गुलाब, आ दप्यजि आसर्‌ नाग। 
म देप्यजि मीजानय, रामु, रामु, रामु, रामय।। 


र गव धर्मुक सार, आ गव आनन्द फल। 
म मर--मर॒ मशानय, रामु, रामु, रामु, रामय।। 


र गव रामु सुंद रफ, आ गव आल्युन दुफ। 
म छ सुर सुच बरणनाय, राम्ग, रप, राम, गामाया|॥ 


र आ तु म मिलनाव, आ आकार राम द्राव। 
म मनु लल्वानय, रामु, राम, रामु, रामय।। 


राम छुय पोज विशराम, राम आदि राम अंजामय। 
राम असि तारानय, रामु, रामु, रामु, रामय।। 


यूग स्वर नॉपुनाव शिळ, हृदयि दोजि खन 'सायिल'।। 
ध्यान ज्ञानु रामु रामय। 
रामु, रामु, रासु, रामय।। 

OO सच 


मनु मथराये आसन थाव 


कृष्ण छुख व्यॉपिथ प्रथ कुनि शाये, 
मनु मथराये आसन थाव। 

त्रिभवन सारो रोज कूपाये।। 

मनु मथराये आसन थाव।।० ।। 


त्रेशवुन्य भवनन चोनुय साये, 
चोनुय आनुग्रेह जायि जाये। 

प्रेयमु पूज करहोय बजि बावुनाये ।। 
मनु मथराये आसन थाव।।०।। 


ज्यतु चानि कूफ चोल तथ मथराये, 
गूकल वॉसी हषीये। 

दीवकी तु जसुदा वुछतु व्वलस्याये।। 
मनु मथराये आसन थाव।।०।। 


मथरायि प्यठु येलि गूकल आये, 
पादन मीळ्य केश्य जमनाये। 
त्रिजगत पाल छुख त्रिभवनु राये।। 
मनु मथराये आसन थोव।।०।। 

बाल गूपाल गूपियि तु राधिकाये, 
श्वब दर्शनचे प्रेरणाये। 

कॉसथख लज कॅरर्‍॒य कॅर॒य लीलाये।। 
मनु मथराये आसन थाव।।०॥।। 


किसि प्यठ गूवर्धण रॅटिथ साये, 
गूरय बाळकन कॅर॒थ कूपाये। 
बॅखती रस चुय चाव श्यामाये ।। 
मन॒ मथराये आसन थोव।।०।। 


नीकी सुत्यन चुय छुख सहाये, 

धर्म य्वद कर्मवान जीत्याये। 

सत वीर अर्जनस चैय कौरुथ पाये।। 
मनु मथराये आसन थौव।।०।। 


कन्सस मद वोथ चानि गगुराये, 
राक्षसन गव प्रलय तु व्यसऱ्याये। 
दाम्‌ अकि प्राण चय कॅडिथ पूतनाये।। 
मनु मथराये आसन थौव।।०।। 


चोनुय व्वपुदीश मंज़ गीताये, 

चुय दिवान कर्मफल यछाये। 
“साँयलस” कर दया रोज कपाये।। 
मनु मथराये आसन थोव।।०।। 


(कृष्ण लीला) 
दर्शन दख चॅल्य 


दर्शनु द्वख चॅल्य त्रिभवन लालय, 
पम्पोशि मालय त्रावय. नाँल्य। 

मनुचे भावनायि रॅत्त दीप जालय।। 
पम्पोशि मालय त्रावय नॉल्य।।०।। 


दीवकी हुंदि टाठि वासुदीवनि लालय, 
जसुदायि नन्दु बाबन बँर्य मालय | 
राधायि लोगनख शोरि गूपालय ।। 
'पम्पोशि मालय त्रावय नॉल्य ।।० ।। 


जगि हुंदि रक्षिपालु कन्खुनि कालय, 
जुलमुक येति तति गोलुथ न्याल्य। 
बॅखत्यन बूजुथ हाळ अहवाळय।। 
पम्पोशि मालय त्रावय नॉल्य।।०।। 


बिन्द्राबनु के कृष्ण गूपालय, 

कामदीन म्वरली चे कन दारणान। 
रूपियि छय बरान खीर खंड थालय।। 
पम्पोशि मालय त्रावय नॉल्य।।०।। 

राक्षसन गालुवुनि दीनु दयाळय, 

कम कम दुथ गॅयि प्राण हारान। 

पूतनायि दामु अकि कौरुथ कुस हाल्य।। 
पम्पोशि मालय त्रावय नॉल्य 11० ।। 


गीता पा वालि भक्ति रक्षपालय; 
गीता अमर्‌यतुक कोरुथ संचार। 

माला माल गव भारत विशालय।॥। 
पम्पोशि मालय त्रावय नॉल्य ।।०।। 


रासा गिंदुवुनि हा नन्दु लालय, 

अर्जन दीवने रथ बानय। 

टोठ अज “सॉयिलस”' बन तु कूपाळय।। 
पम्पोशि मालय त्रावय नॉल्य।।०।। 


छ MN 


परिलूक स्वर 


येह लूक सौर्‌य सौर्‌य रूढुय न स्वर, 

परिलूक स्वर तु जीव परिलूक स्वर | 

पोज अपुज केश्य केश्य फँसरिथ ख्वर।। 
परिलूक स्वर तु जीवु परिलूक स्वर।।० ।। 


प्राव्योथ केह्यताम मनशि जन्म, 

मोहँ जंजालन आवरोवहम। 

मोह मायायि थौवनय नु कांह बवर।। 
परिलूक स्वर तु जीवु परिलूक स्वर।।० ।। 


गृहस्तस मंज रोज तु डलस मंज ख्यल, 

वेषयन हुंज मतु थव तु गांगल | 2 | दु 

छळ छिद्र व्वळ अनी कौरुथ कुस त्वर।। *** | 
परिलूक स्वर तु जीवु परिलूक स्वर।।०।। | 


तमुहन दि तोर रठ तु संतोषि वथ, 

दयि दयि कर येलि ति यियी फुर्सथ। ] 

बस र्दुन मनि मंज सुय सथ ग्वर।। 
परिलूक स्वर तु जीव परिलूक स्वर।।०।। | 

कायायि नंजि रंग तु रोगन कर, 

श्वद रंदु दी-दी शेर दारि बर। 

धर्मुक तु कर्मुक खारुस नोव प्वहर।; 
परिलूक स्वर तु जीव परिलूक स्वर।।०।। 


ओमु खोरि नावि लम भव सेंधि तर, 

तर अपोर परम आनन्द सर्‌ कर। 

सूहम कंर्‌य कंर्‌य गछ दिवान व्वर।। 
परिलूक स्वर तु जीव परिलूक स्वर।।०।। 


मनु मंदरस दि गोड ऑश्य दारे, 
बजि भावनायि मुचर बर तु दारे। 
अमर्‌यत श्रद्धा वुजि गछि श्वस्श्वर।। 
परिलूक स्वर तु जीवु परिलूक स्वर।।०॥। 


म्वकलन पाय योद छारख चय, 
येन्द्रेय वश कर ननि गाशि लुय। 
आँगरुन तु बॉगरुन अजर्वुन ल्वहर।। 
परिलूक स्वर तु जीवु परिलूक स्वर।।०॥। 

वांगजवाँरिस बेह्यख कूत काल, 

गाल छयना यिवान मनशि वाद पाल | 

म्वकली चै छट छठ बेयि छवर छूवर।। 
परिलूक स्वर तु जीव परिलूक स्वर।।० ।। 


ज्यनु प्यठ लय थव श्वजरस सुत्य, 
स्यजरस पजरस कुनिरस सुतय। 
पजर्‌यश छु मुक्ती हुंद ब्याँल्य तर।। 

परिलूक स्वर त जीवु परिलूक स्वर ।॥० ।। 


सीवा कर जिठू्यन केह चु प्रावख, 

आँही तिहुजि आनन्द चु छावख। 

युथ करख शुर्य करन चै ती छु ओहर।। 
परिलूक स्वर तु जीवु परिलूक स्वर।।०।। 


तस निशि पान मो कड जांह ब्योन, 

मजु स्वाद मँशराव स्योन तय क्योन। 

वैपियय 'सायिल' रठ ग्वरस ख्तर।। 
परिलूक स्वर तु जीव परिलूक स्वर।।० ।। - 

ड 
व्यनती (चलत तर्ज) 
तळू सॉ रूजितव व्वन्य मिळचारस मंज 


तल सॉ रूजितव व्वन्य मिळचारस मंज, 
हे स्वख छुव॒ बस समचारस मंज। h 
यखलासस बेयि बॉय चारस मंज ।। 

हे स्वख छुवु बस समचारस मंज॥॥० ।। 


पोत हेयतव आँबथ गॉबथ करनस, 
कुठ कड्नस, ह्यडनस, ब्रेड्य कड्नस। 
छनु दुयी कुंह्य गाट जारस मंज़।। 
हे स्वख छुव बस समचारस मंज ।।०।। 


हे गॉमियन शहरियन मंज छा ब्यन, 
हे जॉचन जॉचन मंज छा ब्यन। 
छिवु बाँच हिवी परिवारस मंज।। 
हे स्वख छुव्‌ बस समचारस मंज ।।०॥। 


मतु रूजितव अख अँकिसुय रहनस, 
नखु डखु छिव बाज यीतव जुलनस। 
अदु प्रजलि प्रकाश अंधकारस मंज़।। 
हे स्वख छुव॒ बस समचारस मंज़।।०।। 

कॅड्यतव मतु कवठ तय न्वकसुय यात्य, 
हेछतव वथ दिन्य बैयि र्‌चरय यॉत्य। 
म्यूठ मेछर बॅरिव गुफतारस मंज।। 

हे स्वख छुव॒ बस समचारस मंज।।०॥।। 


तोह्य मान मतु करर्‍यतव इसराफस, 
पोत हेयतव हेतिसुय दितिस दाजस। 
हाव बावस तु यशु बापारस मंज।। 
हे स्वख छुव॒ बस समचारस मंज्ञ।।० ।। 


हे पायस पेयतव सौम केऱ्यतव, 
बेयि स्यजरस पजरस लय बॅऱयतव। 
तेलि सपदिव र॒तिस शुमारस मंज।। 
हे स्वख छुव॒ बस समचारस मंज ।।०।। 


यि छु नोजुक मोक त विज वुन्यक्यन, 
यथ व्यनुतियि 'सायलुनि’ थेव्यतवकन। 
नस रँछतव यथ परदारस मंज।। 
हे स्वख छुव्‌ बस समचारस मंज्ञ।।० ।। 

दयि नाव तार तार वुनये छुय 


जीव येति क्याह सॉ छु सोर नेर वुनये, 

दयि नाव तार तारवुनये छुय। 

असार संसार कस छु पोशि वुनये।। \ 
दयि नाव तार तार वुनये छुय।।०।। 


मनशि जन्म मेलुन छुनु गिंदुनये, 
पजनस न पजनस वार्‌ कर ब्यन। 
क्रिया तु कर्तव्य रोज पालबुनये।। 
दयि नाव तार तार बुनये छुय।।०॥। 


मनुकुय खार्‍्युक हवड करवुनये , 
नैत्यनेम कर्म सुत्य दिस लाकम। 
धर्म दानुसय पञ्जि कच्चि रोजुनये।। 
दयि नाव तार तार वुनये छुय।।०।। 


कनुवुय सतूनाम गछि बोजुनये, 
मनु गछि न्यथ स्मरुणये राम। 

जैवि गछि तसुंदुय नाव स्मरुणुये।। 
दयि नाव ताइ तार वुनये छुय।।०॥। 

आत्म स्वरूप तु ब्रह्म स्वरूप मिल्वुनये, 
अँन्दरी अचुनुय मनु मंदरस। 

आसन दाँरिथ तॅत्य सु आसुवुनये।। 
दयि नाव तार तार वुनये छुय।।०।। 


यैहलूक परिलूक रथि खारुनये, 

तथ छु तन मन तु प्राण तँस्य पुशिरुन। 
तमि ख्वतु थोद छुनु तफ साडुनुये।। 
दयि नाव तार्‌ तार वुनये छुय।।०।। 


मोहँ मायायि निशि लोब रोजुनये, 
गरि गरि सतुसुय रोजुन लोर। 
'सायिल' रचि रचि सुय छु डेंशुनये।। 
दयि नाव तार तार वुनये छुय।।०।। 

ही माता र्‌वपु ड 


ज्ञानु संचार करि कुलि जगतस यि अमऱ्यतु बॉणी। 
ही अलक्षेश्वरी स्वनि पाद चॉन्य अस्य छि पूजॉनी।। 


येछि तृ श्रद्धायि सान नाव चोनुय अस्य छि स्मरॉणी। 
चुय दयायि रोज करतु पॉन्य पानय सॉन्य पासबॉनी ।। 


लछि गॉम॒त्यन असि कुस दौयुम यति अथुरौट करॉनी। 
खार सॉन्य मटि चेय सायि बॅखत्यन चुय छख करॉनी।। 


ज्ञानु संचार करि कुलि जगतस यि अमर्‌यतु वॉणी | 
ही अलक्षेश्वरी रवनि पाद चॉन्य ऑस्य छि पूज़ॉनी ।। 


धर्म हीन कर्महीन मायायि जाल छिनु म्वकुलॉनी। 
क्रू प्यव संसार ज्यूठ सफऱय छिनु व्यतरानी ।। 


मॉज सद्भावणा गछ मनस असि व्वपदावॉनी। 
चुय मॉज सोनी करतु दमु दमु असि मेहरबॉनी।। 


ज्ञानु संचार करि कुलि जगतस यि अमस्यतु वॉणी। 
ही आलक्षेश्वरी स्वनि पाद चॉन्य ऑस्य छि पूजॉनी ।। 

TT pp USI पपपपपपणए 
सत कर्म करनस छुनु हरगिज मन जाह पच्ॉनी । 
त्युथ करतु अनुग्रेह युथ जि नाव चोन रोजुहव स्वरॉनी ।। 


सथ वचन चॉनी वति डेलिमुत्यन वथ हावॉनी । 
शुरय छि ऑस्य चॉनी मूलाधारिणी सवपु भवॉणी ।। 


ज्ञान संचार करि कुलि जगतस यि अमरयतु वॉणी। 
ही अलक्षेश्वरी रवनि पाद चॉन्य ऑस्य छि पूजाँनी ।। 


शाराह शथ अकुवुह ईस्वी जेठ पुणिम जन्म दारॉनी 
द्यदमर माधव धरनि गरि शारिका रूपु प्रखटॉनी । 


प्यताहस पनुनिस सृत्य आँस्‌य सत्‌ संगस गछाँनी, 
विद्या हैछाँनी ऊँ नम: शिवाय न्यथ स्व जपाँनी।। 


ज्ञान संचार करि कुलि जगतस यि अमर्‌यतु वाँणी। 
ही अल्लक्षेश्वरी रवनि पाद चॉन्य अँस्य छि पूजॉनी।। 


तैलिचि परम्परायि किन्य तस छु सतर्वेर्यषि व्यवाह सपदॉनी, 
“हीरा नन्द सपरू' तँम्य सुंद पती हबुकँदलु रोजॉनी। 


गर व्यवहारस ऑस नु माजान जपस लय बराँनी, 


'लार', 'बुतशन', 'वासकार', चश्मा साहिबी' तप सपर्दोनी। 

ज्ञान संचार करि कुलि जगतस यि न वाँणी। 
ही अलक्षेश्वरी र्‌वनि पाद चॉन्य अस्य छि पूजॉनी।। 


ताबु तय सबर्‌च नॅन्य मिसाला छख च आसवॉनी, 
रोजि असि सहायतस साँन्य जाँरी गछ त बोजाँनी। 


चानी डेडि तल शुर्‍य छि चॉनी चै बॅखती मंगॉनी, 
कर दया माता आशावान हलम चे धारॉनी।। 


ज्ञाना संचार करि कुलि जगतस यि अमर्‌यतु वॉणी। 
ही अलक्षेश्वरी रुवनि पाद चॉन्य अस्य छि पूजॉनी ।। 


शैव तय शाख्त चैय व्यछनोवुथ चय ब्रह्म ज्ञॉनी, 
संसाँर्य स्वखनुय प्रय मा बॅऱथ चेय कल्याणी । 


नम सानि नावि रठ भव सेंधि असि गछ तारॉनी, 
'सायिलस” मुर बर हचुर पनुने सु छु मंदुछाँनी।। 


ज्ञान संचार करि कुलि जगतस यि अमर्‍यतु बॉणी । 
ही अलक्षेश्वरी शनि पाद चॉन्य ऑस्य छि पूजांनी॥ 


MR = 


(अमस्यत वॉणी मंज़) 
असि हय रोटमुत छु दामानु चोनुय 


येछि पछि वंदहोय जुव जान तन कबीलु क्रोनुय, 
मॉज सवपु भवॉणी असि हय रोटमुत छु दामान चोनुय। 
चानि डेडि तल आयि नाद फेंस्ययाद बोजतय सोनुय, 
माँज खप॒ भवॉणी असि हय रोटमुत छु दामा चोनुय।। 


कर्म हीनन असि वतुहावुख छ यि जीवन चोनुय, 
चौन ज्ञान अमर्‌यथ दामु दामय पजि असि चोनुय। 
अदु द्यव॒ नजरन छांफ चलि असि चलि ग्रोनुय ।। 
मॉज र्‌वपु भवॉणी असि हय रोटमुत छु दामान चोनुय।। 


बॅखत्यन खातर यथ भूमि प्यव पर्तव चोनुय, 
कुत्यन व्वधार गव स्यौद कुत्यन कोरुथ कर्म लोनुय। 
ही कल्याण कारिणी चानि कूपायि स्वख व्वपुदवोनुय, 
मॉज सवपु भवाँणी असि हय रोटमुत छु दामान चोनुय ।। 


चोन तीज तय प्रताप, म्वख स्वंदर चेय प्रजलवोनुय, 
सत्‌ कर्म सत्‌ स्वभाव सथ वाख असि श्वब करवोनुय | 
सत्‌ प्रेरणायि चानि सपदि स्वफल यि जन्म सोनुय, 
मॉज सवपु भवॉणी असि हय रोटमुत छु दामानु चोनुय।। 

ग्वर सीवायि चानि छुनु जोरय, छुसन म्वलवोनुय, 
अस्य छि अज्ञॉनी चोन महिमा तोग नु प्रजञनोनुय। 
मूर्खन दया चॉन्य सृत्य आसुबुन छु आनुग्रेह चोनुय, 
माँज सवपु भवॉणी असि हय रोटमुत छु दामान चोनुय।। 


माधव शिव सुंदि गरि सपद्योव श्‍वब प्रवेश चोनुय, 
कामना स्यद करम माजि शारिकायि रूफ दोरोनुय। 
जन्मस तॅती आयि पतु 'साहिबन' शूरुन ड्यक्‌ लोनुय, 
मॉज सवपु भवॉणी असि हय रौटमुत छु दामानु चोनुय।। 


'दरन' 'साहिबन” हुंद कवळ क्याह तमि नेशनोवोनुय, 
चमत्कारव बखुशहस थदि थोद थजर व्यकार खसुवोनुय। 
दिथ खिरस ऑर ग्रख पनुनुय कमाल द्वेंठनोबोनुय, 
मॉज सवपु भवॉणी असि हय रोटमुत छु दामान चोनुय ।। | | 


ग्वर शाश परम्परायि हुंद बजराह प्रखटोवोनुय, | 
आत्म स्वरूप पनुन ब्रह्म सोरूपस मिळनोवोनुय। . | 
शक्ती स्वरूपिणी माजि वीद शास्त्र व्यछनोवोनुय, | 
मॉज रपु भवॉणी असि हय रोटमुत छु दामानु चोनुय।। 


भक्ती हुंद सार स्यद वाखव दॅस्य वखनोबोनुय, 
सुय ज्ञानु अमर्‌यथ प्रथ श्रद्धावान दाम चोवोनुय। 


| 

कामना गॅयख स्यद शर तु अमीन द्राख नौव तु प्रोनुय, 
मॉज सवपु भवॉणी असि हय रोटमुत छु दामान चोनुय।। 


तप साद्य सॉदी थारणायि सूहम दोरोनुय, 
परम्‌ पद तु परम ज्ञान परम वैभव क्याह प्रोवोनुय। 
कश्यपमर सगवुन बाग धर्म कर्म मुशकोवोनुय, 
मॉज सवपु भवॉणी असि हय रोटमुत छु दामाउ चोनुय ।। 


व्यन्ती छम मॉज जाँन्य जॉन्य मा मै सोरुय जोनुय, 
म्वलुल वाख रहस्य ज्ञान द्र्लब छु असि फिकरि तरोनुय। 
आज्ञा पाळन्य मॉज मै हय पननुय कर्तव्य जोनुय, 
मॉज सवपु भवॉणी असि हय रोटमुत छु दामातु चोनुय ।। 


आश्रमुक्य प्रबंधक श्रद्धायि वॉल्य व्रत दरवुन्य छि चोनुय, 
चोन बॅखत्य अशोक जी सुब॒ शाम चॉन्य ग्वण ग्यवुवोनुय। 
टोठ असि माता वाँसि रोज़ होय जफ करान चोनुय, 
मॉज सवपु भवॉणी असि हय रोटमुत छु दामानु चोनुय ।। 


अज्ञान गटि हुंद ओन यि साधक क्याह छु जानुवोनुय, 
कर त सायिलस” क्षमा अश्वद्ध आस्यम शुर छुसय चोनुय। 
थोद वाख रहस्य चोन बॅखत्यन क्युत सहल बनोवोनुय, 
मॉज सवपु भवॉणी असि हय रोटमुत छु दामानु चोनुय ।। 

पवनु पुत्र हनुमानु भॅविनय जय 


वीर्‌ भॅंद्र कासुवुन छुख असि भय, 

पवन पुत्र हनुमान भैंविनय जय। 

बॅखत्यन छि गरि गरि चॉनी लय।। N 
पवनु पुत्र हनुमान भॅविनय जय।।०॥।। 


येति आसि श्रृ राम सुंद कीर्तन, 
तति आसि बलवीर सुंद वर्णन। 
दर्शन चानि गछि पापन क्षय।। 

पवनु पुत्र हनुमान भेविनय जय।।०॥। 


चानि डेडि तल छु युस लायान नाद, 
बोजान तस छुख चुय फेऱ्ययाद। 

स्वखु म्वखु तस गछान मॅजिल तय।। 
पवन पुत्र हनुमान भेॅविनय जय।।०॥। 


पजि मनु येछि पछि आयि लारान, | 
रामु रामु केरिथय ध्यान दारान। 

पनुनि बॅखती हुंद दितु असि पय।। 

पवनु पुत्र हनुमान भेविनय जय।।०।। 


| 


MOSS 


माँज जाला दीवी 


छालि अकि चैय कौरुथ समंदर पार, 
रावणस तु लंकायि कोरुथ लुरपार। 
राक्षसन प्रलय गव चानि ग्रजञनय।। 
पवनु पुत्र हनुमान भॅविनय जय।।०॥। 


नाम स्मरणि चानि मन छु हर्षीन, 

द्वख चलान अंदुवंद स्वख छु सपदान। 
शाँती छि व्वपुदान स्यजर पजरय।। 
पवनु पुत्र हनुमान भॅविनय जय।।०॥। 


चानि दबीर कुस खॉलो द्राव, 

येम्य यौछ यी तस ती बदस आव 
येम्य थेव क्षणु क्षण चॉनी शय।। 
पवन पुत्र हनुमान भॅविनय जय।।०।। 


बु ति आस चानी आशायि योर, 
ज्ञानुचन बरन्यन मुचराव तोर। 
श्रद्धायि म्यानि द्यव नेरि न्यर्नय।। 
पवन पुत्र हनुमान भॅविनय जय।।०॥। 


दर्शनु चानि फ्वलि मनु पम्पोश, 

गट चलि गाशा फ्वलि लयि यियि होश। 
प्रेयम सेतारस अदु व्वथि खय।। 

पवनु पुत्र हनुमान भंविनय जय।।०॥। 

दामन चोन रोट मटि छिय चेय, 
चुय छुख रक्षपाल र्‍यमु छय चैय। 
अर्पण जुव करय प्राण आल॒वय।। 
पवनु पुत्र हनुमान भेविनय जय।।०॥। 


चर्णन हटिकुय रथ वंदुहय, 

आंगनुच गर्द ऑछवय बु डुवहय। 
सुब शाम प्रेयमु पूजा बु कर॒हय।। 
पवनु पुत्र हनुमान भेविनय जय।।०॥। 


बोजतम आँर्चर यीतनय आर, 

चानि रौस बैयि कुस म्योन गमखार। 
करतम दया बैयि केंह न॒ मंग हय।। 
पवनु पुत्र हनुमान भंविनय जय।।०॥। 


भाव कोसम हयथ हलुमस क्यथ, 

छुय यिवान 'सायिल” मनु किन्य न्यथ। 
म्वख हाव पतु वुछतु क्याह बु तोशय।। 
पवनु पुत्र हनुमान भॅविनय जय ।।1०॥। 


मांज जाला दावा 


हनुमानस प्रारस बो 


श्री रामनिस आज्ञा कारस, 
हनुमानस प्रारस बो। 
अँमीरा कँदल जाग हैनि लारस।। 
हनुमानस प्रारस बो।।०।। 


दु पॅद्य चु पॅद्य ग्यवु नावस, 
अकि अकि कर तिहुंदुय जफ। 
पूर चतजिहुल मनु वनुनावस।। 
हनुमानस प्रारस बो।॥० ।। 


कर अध्ययन रामु अवतारस, 
तुलसी दासस हलमॅत्य वौन। 
अदु रामायण आव व्यस्तारस।। 
हनुमानस प्रारस बो।।०।। 


राम लक्ष्मण लग्य वुळट्जारस, 
रावुणन नियि छल सीता। 
छालि तौर सुय सोदरस तारस।। 
हनुमानस प्रारस बो।।०॥। 

वॉज निशानु हाथ वोत सृताये, 
लंकाये कोरुन डुबु डास। 
रावणस कर्‌यन छल अहंकारस ।। 
हनुमानस प्रारस बो।।० |। 


लक्ष्मणस येलि मूछा आये, N 
जुरवन मा रामु संज दशा। 
संजीवनी आव ह्यथ ब्यमारस।। 
हनुमानस प्रारस बो।।०॥।। 


रामु सॉनायि हुंदिस सर्दीरस, 
पवनु पुत्रस शक्ती ऑस। 
खोर रावुण रामन दारस।। 
हनुमानस प्रास बो।।०।। 


हार नॉविन राक्षस सॉरी, 
क्वम्ब करुन तय मेघनाथ ह्यथ। 
विभीशन आव पान जार॒पारस।। 
हनुमानस प्रारस बो।।०॥ 


अस्य ति तॅस्य करव अज वील्जॉरी, 
रोजि नखि डखि करि असि यारी। | 
यियि दिलस करार 'सॉयिलस' बिचारस।। | 
हनुमानस प्रारस बो।।०॥। 


| 

__ 7: जा MR डड डा 
भगवान वनतु क्याह छु म्योनुय पाय 


डुवॅतिस प्यठ छुस वथ छमनु यीवानु, 
भगवानु वनतु क्याह छु म्योनुय पाय । 
हानु आस आवलुनि बोठ छुस नु लबानु।। 
भगवानु वनतु क्याह छु म्योनुय पाय।।०॥। 


वनु पोज तु तेलि पकिन दुनिया म्योनुय, 

कर्‌ अपुज त मा बन्यम दर्शुन चोन। 

गीर गोस चुय छुख हालि दिल जानान।। 

भगवानु वनतु क्याह छु म्योनुय पाय।।०।। 


पक्‌ देछिन्य त्‌ छुमन कासि ती वयानय, 
खोवर्‌य नेर छिम मे ब्रैडय कडान। 
म्यॉनिस मसल्स छुनु कांह ति सनानु।। 
भगवानु वनतु क्याह छु म्योनुय पाय।।०।। 


अन्दर चु पानय, नेबर्‌ चु पानय, 

छुख न अंजानय तु बावोय क्याह। 

क्याह छुम गुदरान छुख चु डेंशान।। 
भगवानु वनतु क्याह छु म्योनुय पाय ।।०।। 

डंजि कति मन रोजि कति नाव स्मरान, 
गांगुलि मंज कति दार्‌ चोन द्यान। 
तकसीर क्याह छुम आँख्र बु इन्सान ।। 
भगवानु वनतु क्याह छु म्योनुय पाय॥॥० ।| 


यछ छम चाँनी त पछ छम चाँनी, ।॥ 
आश चॉनी छम सथ अख चाँन्य। 

चुय करुम अनुग्रैह बस चु पाँन्य पान।। 
भगवानु वनतु क्याह छु म्योनुय पाय।।०॥। 


पोज अपुज केऱ्य कॉरूय यिम छुसख पालान, 
तिम ति जांह छिनु सनान हालस मैय। 

तिम फकत यथ क्युत तु हुत क्युत छांडान।। 
भगवानु वनतु क्याह छु म्योनुय पाय।।०।। 


मायायि जालस हुखनु आमुत, . 

खोतमुत खॅहरनि छुस तु छुमन होश। 

आस कति, गछ कोत? छुमनु कांह ठिकानु।। 
भगवानु वनतु क्याह छु म्योनुय पाय।।०॥ 


अज्ञान किन्य अन्य सारि डेंशानय, 
छुस न॒ प्रजनानय सथ तु असथ। 
पोज पज्र बदि कडुन नु “सायिळस' तगानु। | 
भगवानु वनत क्याह छु म्योनुय पाय।।०।। 


माँज जाला दीवी 


MH SE 
(वर वंदना) 
पादि पूजायि वंदन ऑछ गाश 


अशि वानि गोड बो दिमय यछाये, 
पादि पूजाये वंदय ऑछ गाश। 
ग्वर्‌ दीवु रोजतम पानु सहाये।। 
पादि पूजाये वंदय अँछ गाश।।० ।। 


गॅन्यरावतम असलुच कल तय कहर, 
युथ बु चॉन्य स्मरण कर च्वशवय पॅहर। 
क्षणु क्षणु रूज्यतन चॉनी राये।। 

पादि पूजाये वंदय अँछ गाश।।०।। 


ऊँ भू भुव: स्व: यैछि परनावतम, 
ललुनाव नावतम मनि सूहम। 

लोल तय मायि पर्‌ ऊँ नम: शिवाये।। 
पादि पूजाये वंदय अँछ गाश।।०।। 


रुत करनावतम रुत स्वरनावतम, 
रुत यछनावतम सुब ता शाम। 
चॉनी कीर्तन करहाँ श्रद्धाये।। 

पादि पूजाये वंदय अँछ गाश।॥० ।॥। 

सुलि वँथिथ प्राणायाम करनावतम, 
दाइनावतम ध्यान तय ग्वर्‌ वाख 

यज्ञ हवन करनावतम लोळ माये।। 
पादि पूजाये वंदय ऑछ गाश ।।०।। 


चॉन्य बॅखती कर्‌ दितु मे त्युथ आये, 
युथ मै व्वपदि मनु भूमिकायि चोन राग। 
बस ग्वर्‌ सुंज दया तस नु परवाये।। 
पादि पूजाये वंदय ऑछ गाश।।०॥। 


वर छुम लॉनिस वौलुस मायाये, 

कुनि कुन छम नु अथ वथ मे यिवान। 
यिथि मोक छुम वॅसीलु चोनुय न्याये।। 
पादि पूजाये वंदय ऑछ गाश ।।०।। 


तन मन अर्पण चानि लीलाये 

चय आदि, चुय अंत, चुय दर्मियान। 

पत ब्रॉह च॒ 'सायिलस” सु चानि सीवाये॥ 
. पादि पूजाये वंदय अँछ गाश।।०॥ 


माँज जाला दीवी 


___> ४ व त” २ 


ही जगत ग्वर यानि 


ही जगत ईशर, ही सत्‌ ग्वर म्यानि, 

ही जगत ग्वर्‌ म्यानि आँर्चर बोज। 

तिछ बुद्धी दितम युथ बु के चानि चानि।। 
ही जगत ग्वर॒ म्यानि ऑर्चर बोज़ ।।० ।। 


धर्मच प्रवृथ पृथू' राज़ संज दितम, 
ध्रुव भगतु संज दितम दृढता तु पछ। 
लेखतम (प्रहलादुन्य' बॅखती मै लानि।। 
ही जगत ग्वर्‌ म्यानि ऑर्चर बोज ।1० ।। 


यस आसि पजि ज्ञानु प्रकाशिच कल, 
ग्वर शब्द न्यर्मल सपद्यस मन। 

ट्वीम श्रीमु क्लीमु युस वासना फानि।। 
ही जगत ग्वर्‌ म्यानि ऑर्चर बोज़।।०।। 


युस करि दोह तु राथ दयि सुंद कीर्तन, 

क्षण क्षणु करि भजन स्वरि हर्‌नाव। 

गवर्‌ वाख युस पनुन जीवन सार जानि।। 
ही जगत ग्वर्‌ म्यानि आँर्चर बोज ।।०।। 

मनुकिस खारिकिस दि संतोषि लाकम 
यँद्रेय कर शमु दम स॒त्य वश। 


ह्यस थव युथनु श्रद्धायि हुंद जोश हानि।। 
ही जगत ग्वर म्यानि ऑर्चर बोज 11० || 


अहंकार मदकुय गट जौल ग्वर हरि, 

गवर करि मन कूठरि ज्ञान प्रकाश | 

वब तमहुक चर्चि अदु गछि आनि मानि ।। 
ही जगत ग्वर म्यानि ऑर्चर बोज।।०।। 


गवर छु रवद श्रूच सॉन्य प्रकृथ करवुन 
सुय छु बरवुन असि मनि दयि लोल। 

सुय अन्तर्यामी व्वंदु सोनुय जानि।। 

ही जगत ग्वर्‌ म्यानि ऑर्चर बोज।।०।। 


गवर्‌ कूपायि प्रथ साधकस बनि कल्याण, 
ग्वर रछि यछ पछ तु करनावि जान| 

रवर अनान सॉयिल' छु सोरुय अथि बानि।। 
ही जगत ग्वर्‌ म्यानि ऑर्चर बोज॥॥० ।। 


माँज जाला दीवी 
केह चुपॅद्य 
(1) 
छे माता डखि रोजान लोलु बँखत्यन। 
करान येछि पछि यिम तॅम्यसुंद छि चिन्तन ।। 
वंदान तँस्य तन मन तु क्रोन छिय यिम। 
थवान स्वय कल तिहुंज करान जय छि तिमन।। 
(2) 
शुरयन हुंज कल छै यिथु पॉठ्य मॉज थावन। 
' तिथय पॉळ्य मॉज दीवी छि ध्यान थावन।। 
यसुंद्यन चरणु कमल तल छु वयक्वंठ। 
स्व माता छय शुर्‌यन अमर्‌यतु सगुवन।। 
(3) 
मे माता कर्म लॉनिस कासतम वर। 
क्षमा कर मूर्खस माता कूपा कर।। 
चु नय डखि आसुहम मॉज कुस तुल्यम थोद। 
पथर प्योमुत छुसय तल पाटुनुय वर।। 
(4) 


(यछा छम) 

यछा छम यिय जि जाती म्यॉन्य नॅव्यतन। 
स्यठा अमीन छुम बट कौम फोल्यतन।। 
करिन श्रुराम पनने पानु अथु रौट। 
महावीरन्य दया कॉसिन यि अनि गोट।। 

(5) 
चे खलु कोहें तालि प्यठ नुन्दुबोन आसान | 
ततिय आनुग्रेह बनान आमन तु खासन ।। 
करान प्रथ कॉन्सि स्वछ चोन स्यदुपीठ। 
तत्यन शाँन्ती यिवान भॅक्तयन तु दासन।। 


(6) 
माँजाँय गुल्य गॅन्डिथ आस चोन दर्बगर। 
छुस अक॒होत तु आरहौत यीतनय आर।। 
वोत यँचकालु प्यठ़ ललुवान यि अमीन। 
पनुन्यन लोल भावन दिमुहॉय व्यस्तार ।। 

(7) 
हलम दॉरिथ बु 'सॉयिळ” बरनि तल आस। 
मे माया चठ मोहे छांफ ऑछन कास ।। 
बु कस वनु पनुन गुदरुन सोरुय चु जानान। 
लबुन चोन दर्शुनुय छुम बडि ति बोड लास।। 

